
PREDGOVOR 


Razmatrati o istinama Čistilišta u svjetlu Crkvene nauke jest izvor 
velike dobiti u duhovnom životu. Takva meditacija obogaćuje u smis- 
lu upoznavanja Boga u novom svjetlu i mogućnost da se otkrije zvan- 
je. Bog ne podnosi mlakost, namještaljke, ni kompromise sa svijetom. 

Meditacija pomaže kršćaninu da otkrije čistoću ljubavi i nakane, te 
ga vodi ka sve većoj i žarčoj ljubavi prema Bogu i živoj želji da se što 
prije sastane sa Njim. Uz to proširuje horizonte ljubavi kod kršćanina, 
te ga čvrsto vodi prema samilosti za duše u Čistilištu, kako ih naziva 
sv. Veronika Giuliani - “zaboravljene duše". 

Zar zaista te siromašne duše u svojoj boli nemaju pravo na posebnu 
pažnju i bratsku ljubav, toliko puta naglašavanu u Isusovim 
prispodobama? Sjetimo se “milosrdnog Samaritanca": zar nas tu Isus 
ne poziva na trajnu i djelotvornu ljubav za pomoć tim dušama u 
nevolji, po našim molitvama i žrtvama. 

U to je bila uvjerena i sv. Terezija od Djeteta Isusa, te je svaku večer 
izmolila šest Očenaša, Zdravo Marija i Slava Ocu za duše u Čistilištu. 

Mnogobrojni su primjeri svetaca koji su bili pozvani na poseban 
način, da se mole za te duše. Posebno se povezuje s tim žrtvama i 
molitvama sv. Katarina iz Genove (1447.-1510.g.); njezin “Elaborat o 
dušama u Čistilištu" predstavlja divan primjer upotpunjenog mističnog 
života i iskustva. Ona upoznaje najdublje boli duša u Čistilištu. 

Kako bi vjernici shvatili važnost molitve i žrtve za duše u Čistilištu, 
smatrali smo potrebnim iznijeti ove zapise, da bi potakli vjernike na 
što veću i žarču molitvu prema njima. Pisac knjige želi ostati anoni- 
man. Sami zapisi nisu u protivnosti s naukom Crkvenog učiteljstva i 
Božje Objave. 

Važno je naglasiti da ove objave ne donosimo zato da bi zasitile 
znatiželju čitatelja, niti da bi se pojasnile neke nedoumice u rasprava- 
ma teologa. Svaki čitatelj ima pravo stvoriti svoj vlastiti sud o ovoj 
knjizi. 

Moja je želja da ova knjiga, bez obzira na svoju posebnost, oživi 
pobožnost prema dušama u Čistilištu, te potakne na zdrava i spa- 
sonosna razmišljanja. Lijepo je ponoviti sa sv. Katarinom iz Genove: 

“Oh, neizmjerno Dobro, kako je moguće da Ti nisi ljubljen i ne poz- 
naju Te oni, koji su zato stvoreni da bi Te ljubili i Tebe u vječnosti 
uživali, dok već na ovom svijetu čovjek bi morao ostaviti sve stvari, da 
bi mogao posjedovati ono malo osjećaja, koje samo Bog, po svojoj 
milosti, dodjeljuje? 


Biskup iz Puy-en-Velaya 
Mons. Henry Brincard 


STANJE DUŠA U ČISTILIŠTU 


Promatrao sam ove svete duše, koje trpe prožete Bogom iz ljubavi i 
potpuno njemu predane. Vidio sam ih raspoređene, ne hijerarhijski, 
nego u redu i savršenom jedinstvu. Među njima nema ni nadređenih ni 
podređenih, jer su sve sa velikom radošću i živom patnjom podložne 
Božjoj ljubavi i njegovoj čistoj volji. Moj anđeo mi reče: 

"Duše u Čistilištu se istovremeno nalaze u plamenu i svjetlu. One 
gore u plamenu ljubavi, predaju se ljubavi i žive dar ljubavi, ljubeći se 
žarko međusobno. One mole, a njihova molitva je savršen izraz 
ljubavi. Mole jedne za druge, za vas i svoje dobrotvore. Njihova moli- 
tva je usmjerena na proslavu Boga i njegove ljubavi, a ne na zadovo- 
ljenje njihovih vlastitih potreba. Duše ne mole da budu oslobođene iz 
Čistilišta, nego da Bog bude proslavljen po njihovu oslobođenju. Ne 
mole za obraćenje grešnika na zemlji ili za posvetu duša, nego da Bog 
bude proslavljen u njihovom obraćenju i posvećenju. Nikada ne treba 
zaboraviti da duše u Čistilištu nisu nimalo okrenute sebi niti stvorenji- 
ma, nego jedino i isključivo Bogu. Njihov pogled je usredotočen i 
čišćen u Bogu. Samo u Njemu i zbog Njega njima ponekad bude dop- 
ušteno da promatraju nešto drugo..." 

Anđeo je precizirao ovu poruku prosvjetljujući me o čudesnom djelo- 
vanju Božje ljubavi: 

"Ljubav je jedna. Ljubav koju žive i prakticiraju ljudi je Božja ljubav 
koja je izlivena u njih, te im se daruje i prosvjetljuje ih. Vi niste uvijek 
jako sigurni u ovu veliku stvarnost, ali duše u Čistilištu, koje imaju 
veliku spoznaju, to znaju jako dobro: one vas savršeno ljube i iskreno 
se uzajamno ljube, jer ljube jedino Boga. One vas ljube u Bogu i zbog 
Boga. To je prava ljubav, jednostavna, besplatna, čista i istinska. 
Budući da imaju svijest i uviđaju savršenu ljubav, one su zahvalne 
onima koji mole za njih i omogućavaju im neko olakšanje. Nemojmo 
nikada zaboraviti da ljubav prema bližnjemu proistječe iz ljubavi 
prema Bogu, a ljudi često izmišljaju svoje izraze ljubavi i oskvrnjuju 
Božji dar, pripisujući ga sebi. Samo Bog je, dakle, izvor svake ljubavi, 
jer On je Ljubav." 

Ljubav je Božji dar, Božji polog u nama. Ljubav prema Bogu je 

prva, ona je darovana kao zalog koji treba donijeti plodove i ponovno 
ga trajno prikazivati Onome koji nam ga je prvi dao. Anđeo mi još 
reče: 

"Duše u Čistilištu se nalaze u svjetlu Božje ljubavi, pa tako one imaju 
velike, brže i cjelovitije spoznaje od svih spoznaja koje vi možete imati 
na zemlji. One spoznaju na neposredan način, po intuiciji kao duhovi 
i neposrednom općenju s određenim stvarnostima i otajstvima. One 
poznaju tajnu smrti, jer su je iskusili, otajstva vječnosti i besmrtnost 
duše koju sada kušaju, spoznaju ne više vjerom postojanje Boga, 
Djevice Marije, svetaca, anđela. Primaju velike razumske spoznaje: 
poznaju same sebe u svjetlu Božje ljubavi i prepoznaju se ponizim 
grešnicima, predmetom Božje Pravde i Milosrđa. One savršeno poz- 
naju Božju ljubav, svoje nedostatke prema toj ljubavi, svoje stanje i 
ispaštanje. Sve ove spoznaje, uvijek više, ih vode da se predaju ovoj 
ljubavi koja djeluje u njima, da prihvaćaju tu istu ljubav s velikim str- 
pljenjem, da u molitvi zahvaljuju i potiču svim sredstvima njeno šire- 
nje." 

Sve to mi izgleda tako jasno i bistro. Koliko površnih i ispraznih 
problema tada se raspršuje. Bog je tako jednostavan! Moj Anđeo 
ponovno reče: 

"Duše u Čistilištu su potpuno predane ljubavi Božjoj u stanju potrebe 
i primanja. Ovo dvostruko stanje, ma kako paradoksalno ti moglo 
izgledati, je posljedica plamena čistilišne ljubavi, plamena koji ih 
privlači u patnji i radosti. Njihova patnja traži olakšanje, njihova sreća 
predanje samih sebe. Da, duše iz Čistilišta su u velikoj potrebi i vapi- 
ju za vašim molitvama, koje njima donose veliko olakšanje. One su u 
svojim molitvama potpuno predane i to je čast i proslava Slave Božje. 
Duše u Čistilištu su dvostruko podložne Ljubavi, jer su podložne 
djelovanju Božje Pravde i Milosrđa na njima. Na njima se vrši Pravda 
kao potreba ispaštanja za dugove njihova grijeha; a Milosrđe se nad 
njim vrši kao posljedica te potrebe, jer Ljubav nalaže ovim dušama 
ograničeno i svršeno okajanje za grijeh, koji je beskrajna uvreda Boga. 

Ti ćeš uvijek u Čistilištu vidjeti svjetlo Milosrđa i plamen Pravde. 
Čistilište je istovremeno užasna i utješna stvarnost. Ne treba odvajati 
ove dvije karakteristike kada se govori o Čistilištu. Sad shvati koliko 

je potrebno moliti za svete duše u Čistilištu! Danas je ta molitva 
zapuštena, malo je osoba koje na to misle, malo je svećenika koji mole 
i prikazuju sv. Mise za ove svete duše u Čistilištu. Upravo zbog toga 
trebaš pisati, da bi pobudio brigu za duše u Čistilištu i podsjetio svoju 
braću da je zajedništvo svetih stvarnost, da ona ima svoje zahtjeve 
ljubavi. Sine moj, moli i potiči na molitvu za svete duše u Čistilištu." 

Nakon što je ovo rekao, Anđeo nestade s mog pogleda ostavljajući 
me u vanrednoj radosti djelovanja milosti. 


PRAKTICIRANJE VJERE U ČISTILIŠTU 


Jutamja molitva. Moja je duša bila u ekstazi veličine Božje ljubavi, 
kao u oceanu neopisive blagosti u kojoj sam se potpuno gubio, more 
vatre, ljubavi i svjetla. Moja duša kao da bijaše uzeta od Boga, 
privučena Njemu, odmarala se u Njemu, u neizrecivoj radosti. Nisam 
više mislio ni razmišljao, prepuštao sam se, puštao sam da budem pos- 
jedovan, i On me ispunjao svojom ljubavlju, samim Sobom. 

Istovremeno sam osjećao razdiruću bol, kao da mi je duša bila pre- 
sječena na dva dijela, bila je ranjena i frustrirana, nejasno osjećajući 
ograničenja svoje slabosti i nesposobnost potpunog posjedovanja 
Ljubavi, iako ju je zahvatila i na određeni način dodirivala. Tako prit- 
ješnjena duša popusti malo i ja sam se vidio u Bogu: moja duša je bila 
uronjena u plamen Srca Isusova, te sam mogao kontemplirati izlije- 
vanje njegove beskrajne Ljubavi na cijelu Crkvu. Dvostruka bujica 
Vode i Krvi natapala, oživljavala i raspaljivala je neprestano vojujuću 
Crkvu i Čistilište. A samo Nebo je, kako mi izgleda, upravo ovo 
Presveto Srce. 

Isus je tražio od mene da prikažem te milosti, blage i bolne istovre- 
meno, za svete duše u Čistilištu, da ih na neki način učinim dionikom 
toga. Ja sam na neki način negodovao pozivajući ne na njegovo Srce: 

"O, moj Gospodine, blažene one duše za koje Ti tražiš da prikažem 
ovu ljubav! One sigurno trpe, i to koliko, ali barem posjeduju Tebe i 
nije više moguće oduzeti Te njima, jer Te konačno u potpunosti posje- 

duju." 

Zatim me Gospodin upita da li bi više želio od zanosa prolaznih 
ekstaza upoznati patnje i radosti duša u Čistilištu, i ja nisam znao što 
bih odgovorio. On _mi nagovijesti da će tri dana moja duša biti uro- 
njena u stanje Čistilišta, te odmah ostvari ono što je rekao. Bijaše to 
nevjerojatno mučeništvo. Uživao sam Boga u određenoj vrsti posje- 
dovanja, u jednom nepotpunom i razdirućem razumskom viđenju. 
Činilo mi se da posjedujem Boga kao preko nekog zastora, u ota- 
jstvenoj prisutnosti i daru ljubavi zbog koje sam drhtao. 

Cijeli je dan moja duša bila u ovom stanju, u ovoj gorućoj muci. Bio 
sam kao pred nekim zastorom svijetla iza kojega je bila moja Ljubav 
koja se htjela darovati, a ja sam pružao ruke, bez da sam mogao doh- 
vatiti Boga, prigrliti Ga i posjedovati. Tijekom dana moju dušu je više 
puta posjećivala Bezgrešna Djevica Marija, moj Anđeo čuvar, moji 
prijatelji iz Neba, to jest moji sveti zaštitnici, moji pokojni rođaci, koji 
su već bili u Raju. Oni si dolazili k meni kroz ovaj zastor, dolazili su i 
govorili mi o Božjoj ljubavi s toliko žara i radosti, da je moja duša bila 
mučena željom za Ljubavlju, željom da konačno vidim, ako je 
moguće, da se otvori taj zastor svijetla, da se objavi ljubav u pot- 
punosti i dopusti mi da ga u potpunosti zahvatim i da mu se radujem. 

Tijekom cijeloga dana, mislio sam da ću svaki čas umrijeti zbog ove 
goruće želje, jer su moći moje duše bile kao rastrgane i rastočene. 

Izgledalo mi je u ovom stanju da se zastor vjere djelomično otvorio 
mojoj duši, da sam imao pristup brojnim skrivenim stvarima. Boga 
nisam vidio, samo sam primjećivao otajstvenu Prisutnost, kao s druge 
strane zastora. Na kraju dana, dođe Anđeo čuvar i reče mi: 

"Vidiš, dijete moje, Svevišnji je dopustio da upoznaš ovo otajstvo i 
kušaš u svojoj duši stanje svetih duša u Čistilištu. On vas tako želi 
podučiti i potaći vašu neumornu molitvu za svete dušu u Čistilištu. U 
Čistilištu vjera djelomično ostaje, jer još nije nadomještena blaženim 
gledanjem. Dobro si vidio, duša u Čistilištu ne vidi Boga, ali prim- 
jećuje njegovu otajstvenu prisutnost. U trenutku vaše smrti, zastor 
vjere ne otvara se potpuno nego za duše koje su odmah uvedene u 
gledanje Boga licem u lice. Za one duše koje trebaju ići u Čistilište 
vjera još djelomično ostaje. 

Svete duše u Čistilištu imaju iskustvenu spoznaju velikog broja nad- 
naravnih stvarnosti, koja za vas na zemlji ostaju tajne vjere. One kuša- 
ju vlastitu besmrtnost, u vječnosti su, uživaju učinke općinstva svetih, 
vide Djevicu Mariju, anđele, svece, znaju da postoji Raj i Pakao, ali ne 
vide Boga, kojega još ne posjeduju: upravo u ovome se još prakticira 
vjera duša u Čistilištu, ali njihov razum ne poznaje više sumnju, nji- 
hova volja je nepovratno ukorijenjena u čistoj Božjoj volji i ne pozna- 
je oklijevanje. Ove duše su uronjene u kontemplativnu molitvu u 
poniznom strahopoštovanju pred Bogom, za kojega znaju da je prisu- 
tan, iako Ga ne vide. Upravo to bolno isčekivanje da vide Boga i pot- 
puno ga posjeduju pojačava njihovu želju i uzrokuje trpljenje". 

Nakon što mi je još jedanput preporučio da molim za svete duše u 
Čistilištu i prikažem za njih ovu milost od tri dana, koju mi je udijelio 
Gospodin, Anđeo nestade. 


PRAKTICIRANJE NADE U ČISTILIŠTU 


U trenutku jutarnje molitve moja je duša ponovno bila uronjena u 
stanje Čistilišta. Izgledalo mi je da je niži dio duše skoro mrtav, kažem 
skoro, jer sam nastavljao dobro ili slabo, više slabo do li dobro, baviti 
se mojim svakodnevnim zanimanjima. Imao sam osjećaj da mi je duša 
rastrgana, prerezana na dva dijela. Bog je dopuštao da ga još nasluću- 
jem kao preko zastora od svijetla, o kojemu sam jučer govorio, jer 
Boga nisam mogao ni zahvatiti niti posjedovati. On je raspaljivao 
moju dušu najjačim željama do te mjere da sam oko podne bio pri- 
moran leći u krevet, jer tijelo više nije moglo izdržati ove napadaje 
ljubavi. Moja je duša kušala prvine ovog budućeg sjedinjenja s 
Bogom, radilo se o jednoj tako prijatnoj i istovremeno bolnoj blagosti, 
da me hvatala nesvjestica. Duša moja, kao bačena u peć, ostajala je u 
najvećem miru, iako je neprestano trpjela. 

Cijeli dan moje je pamćenje bilo kao svezano, u stanju pasivnosti, 
suhoće i neizrecive trpkosti, nesposobno za bilo koju drugu aktivnost, 
osim za beskrajnu žalost zbog svih mojih grijeha: jedna vrsta nutarnje 

ispovijedi u kojoj su mi svi grijesi, jedan za drugim, bili pokazani. 
Bilo ih je na stotine, na tisuće. 

Vidio sam cijeli svoj život, sve do najzabitijeg kutka. sve najmanje 
nedostatke i najveće grijehe, oklijevanja, samodopadanja i niskosti. 1 
na svaki grijeh moja duša je bila kao zdrobljena. Vikaa sam u svojoj 
nutrini: Bože moj, tako sam se malo brinuo za Tvoju Slavu. Do koje 
sam mjere gubio tvoju milost? Pa ipak, moja je duša ostajala u 
velikom, ali jako bolnom miru. Nisam se bojao biti odbačenim od 
Boga, jer mi se tada činilo da je najvažnija Slava Božja i htio sam osta- 
ti u ovom stanju mučenja sve potrebno vrijeme kako bi Bog bio 
proslavljen. Ova duboka milost nutarnje ispovijedi bila je od nevjero- 
jatno velike koristi za moju dušu. Ovaj doživljaj se dodavao svemu što 
mi je jučer bilo darovano. 

Vjerujem da je Gospodin htio da progresivno po stupnjevima upoz- 
najem ovo stanje, jer u protivnom ljudska narav ovdje dolje na zemlji 
ne bi to mogla izdržati. Tijekom dana imao sam tjelesne slabosti, jednu 
za drugom, ali je moja duša bila uronjena u mir i patnju. Bila je živo 
ražarena željom, vedra i izranjena istovremeno. Svaki pohod Djevice 
Marije, anđela i svetih me premarao, jer je povećavo moje želje za 
Bogom kontemplirajući u njima sve što mi je bilo obećano, za čime 
sam težio svim snagama duše, koje je bila priljubljene uz čistu volju 
Božju. Bio sam vedro predan u čistu volju Božju, bez žurbe i nestr- 
pljenja, želeći jedino Slavu Božju. To je bila jedina riječ koju sam 
mogao oblikovati, izgledalo mi je da su mi sve nebeske posjete po- 
navljale: Slava, slava, slava! Bog je Svetac svetih! Slava, slava, slava! 

To je samo uvećavalo moju bol i želju za Bogom, te pojačavalo 
vanrednu vedrinu koja je doslovno prožimala moju dušu. U najvišem 
stupnju žeđi za Slavom Božjom vidjeh mog svetog Anđela čuvara, 
ozbiljnog, jako gorljivog, koji mi dostojanstveno reče: 

"Sada kušaš veliku tajnu Čistilišta. Ono što na određeni način čini 
Čistilište, otajstvo nade. Vedra bol koju osjećaš je ono što nosi duše 
prema Svevišnjemu: jedno bolno čekanje koje čisti dušu u iščekivanju 
potpune objave Božje u viđenju licem u lice. Na da se u Čistilištu do 
kraja pojednostavljuje, te se svodi na krajnje čisto i nesebično isčeki- 
vanje Boga, u kojemu nema više ni žurbe ni računice ni nestrpljenja: 


12 


čisto čekanje Božjeg časa. O koliko bolno isčekivanje! U ovom 
savršenom čekanju duša ostaje nepromjenjivo vedra, kao uronjena u 
bolni mir. Sigumost vlastitog spasenja sobom nosi goruću želju i pla- 
meno isčekivanje koje izjeda. 

Stanje Čistilišta je ova savršena nada koja ima samo Boga za svoj 
cilj i želju za Slavom Božjom. Duše u Čistilištu znaju da je trenutak 
njihova oslobođenja određen u Božjem Milosrđu, da ga je Božja 
Pravda odredila na veću slavu Svevišnjega. Upravo zbog toga one su 
u Božjem miru". 

Ponovno se po obećanju koje Gospodin dade mojoj duši nađoh u Čis- 
tilištu, u plamenu. Svjestan sam da za ovo iskustvo trebam živo zah- 
valjivati njegovoj beskrajnoj Ljubavi, i da sam sve proživljavao u 
mojoj duši, koja je bila u zanosu, van tijela, koje se savijalo pod 
snagom milosti kojoj se moglo oduprijeti. Poslije ovog trenutka nisam 
više dolazio k sebi, a moja duša kao iznenada oslobođena vezova 
tijela, baci se u ocean Božje ljubavi. 


PRAKTICIRANJE LJUBAVI U ČISTILIŠTU 


Plamen i goruća, ražarena molitva! Do sada sam poznavao uglavnom 
veliko svijetlo i neizrecivi mir, a sada je moja duša, po Božjoj milosti, 
uronjena u plamen ljubavi koji izjeda. Moj sveti Anđeo čuvar je tu i ja 
ga upitah: "Konačno je gotovo, kada ću ući u Nebo?" Nije mi ništa 
odgovorio, a ja sam uzdahnuo. Svuda oko mene bilo je na tisuće duša, 
sve zapaljene ljubavlju. Okružuje nas blaga svjetlost i prožima 
velikom vatrom. Radujem se potpuno, a ona se još više poveća kad mi 
Anđeo reče: 

"Evo Nebeskog Praga, najvišeg nivoa Čistilišta, gdje su duše potpuno 
uronjene u čistu privlačnost Božje ljubavi. Odvije su najživlje i najjače 
patnje." 

O, radosti! Ovdje se trpi iz ljubavi, trpi se s ljubavlju, jer je tu obećani 
dar Ljubavi. Nad ovim dušama je veliki svijetli oblak u koji su poneke 
duše koji puta uzdignute i tada u Čistilištu dolazi do eksplozije radosti 

i veselja. Te duše su ulazile u Nebo, bile su uznesene u blaženo gleda- 
nje Boga! Ovdje se trpi iz ljubavi i ljubi se ova goruća bol. Duša, sva 
zanesena ljubavlju, je ljubezno nestrpljiva da vidi Boga, da Ga posje- 
duje, te vapije i uzdiše iz ljubavi. Ona može samo u gorućoj molitvi 
iskazati ljubav, djelo milosti, radost slavljenja Božje svetosti, Milosrđe 
koje ju je spasilo, Pravdu koja ju je očistila. Moja duša nije sposobna 
do li općenito kušati ovo otajstvo ljubavi u Čistilištu, plamen goruće 
ljubavi. Anđeo me prosvjetlio i objasnio mi otajstvo velike ljubavi u 
Čistilištu: 

"Svete duše u Čistilištu su uvedene u Božju ljubav i raduju se ovoj 
beskrajnoj Ljubavi. Potpuno su usmjerene na Boga, savršeno Ga ljube 
i zahvaljuju mu što su spašene, utvrđene u milosti i što ne mogu više 
sagriješiti, te osposobljene slaviti Bogu u duhu i istini. Ali u Čistilištu 
još ostaje želja, koja priječi posjedovanje Ljubavi u punini. U Raju 
nema više želje, u njemu se posjeduje Ljubav." 

Vidim Ljubav koja raspaljuje svete duše: to je Čistilišna Vatra, 
Božanska Ljubav, koja sve prožima, sve raspaljuje. U Čistilištu se duše 
predaju Božjoj ljubavi, one su, da tako kažem, ugarak upaljen Božjom 
Ljubavlju, ali ne izgaraju potpuno tom Ljubavlju. Na određeni način 
Čistilište je ova ljubav Božja koja izjeda i čini svoje djelo u dušama, 
koje se njoj predaju. Vidim da duše u Čistilištu ljube Boga i bližnjega 
savršenije nego li mi to činimo. One ljube Boga više od svega drugoga 
zbog Boga samoga. U Njemu one nas ljube, jer nas vide u Njemu kao 
predmet njegove beskrajne Ljubavi. Ljube nas čisto u živom svijetlu 
istine. Mi na zemlji općenito lakše ljubimo našu braću i Boga u njima, 
jer smo ograničeni našim slabostima, sklonostima i nedostatcima u 
vjeri. Zahtjevi ljubavi su drugačiji za nas. Ljubav kojom ljubimo 
bližnjega trebali bi biti znak i svjedočanstvo ljubavi kojom ljubimo 
Boga, ane možemo izmjeriti našu ljubav prema Bogu nego pokazujući 
našu ljubav prema bližnjemu. 

U Čistilištu nalazimo pravu primjenu nauka: "Ljubi Gospodina Boga 
svoga! Ovo je prva i najveća zapovijed, a druga njoj jednaka je ljubi 
bližnjega kao samoga sebe". 

Duše u Čistilištu se uzajamno ljube u Bogu i nas ljube u Bogu. Usko 
su s nama sjedinjene zahvaljujući ovoj ljubavi. Kako bi pokazale svoju 

ljubav prema Bogu, i drugim dušama u Čistilištu i Vojujućoj Crkvi, 
one mole: molitva je njihov govor ljubavi. Čistilište je svijet ljubavi. 
One mole jedne za druge, raduju se videći da neka od njih na kraju 
svojih muka ulazi u Nebo, mole za pokojne koji dolaze u Čistilište i 
mole za nas na zemlji, zagovaraju nas u mjeri koju Bog dopusti, te nam 
pomažu. Molitva duša u Čistilištu je snažna, trajna, zahvalna, ali one 
ne zadobivaju više zasluga ni za sebe ni za druge duše u Čistilištu. 

Čistilište je svijet ljubavi. Zbog toga je ono uređeno u miru, skladu i 
redu što su plodovi Božje Ljubavi. Duše su potpuno predane u čistu 
Volju Božju, koja je Volja ljubavi. I zbog ovog Kraljevstva ljubavi u 
Čistilištu mogu reći da nema veće radosti izuzevši Rajsku sreću od one 
u Čistilištu. Kontempliram ovaj svijet ljubavi i molitve, svete duše u 
Čistilištu, prije svega, mole i slave Boga sa zahvalnošću, te u Njemu i 
njegovoj ljubavi mole za nas. Ove velike istine su mi danas bile 
pokazane. Došao sam k sebi, tijelo mi bilo shrvano i izmoreno, a duša 
opojena ljubavlju. 


MOLITVA DUŠA U ČISTILIŠTU 


Moj Anđeo čuvar došao je blizu mene i ozbiljno mi rekao: “Puno 
moli za svete duše u Čistilištu, koje toliko mole za vas. One su odveć 
zaboravljene. Puno osoba zapostavlja obavezu molitve za njih, previše 
osoba je nezahvalno." 

Jednom gestom ruke pokazao mi je u jasnom razumskom viđenju 
svete duše u Čistilištu uronjene u veliku i trajnu vatru beskrajne 
Ljubavi. Promatrao sam njihovu molitvu, iako mi nije bilo sve jasno, 
Ne mogu izreći kako sam to primjećivao. Nikada nisam čuo da duše u 
Čistilištu mole, mislio sam da trpe svoju muku i ništa drugo. 

Naprotiv, njihova molitva je jaka i različita od naše, neusporedivo je 
ljepša, iskrenija, bogatija ljubavlju i prožeta zajedništvom, jer se u nju 
ne miješa ništa sjetilnoga kao u našoj molitvi. 

Vidio sam ovu molitvu duša u Čistilištu kao jedan izvor, izljev 
Božanske ljubavi u njima, koja ih potpuna obuhvaća, i iscrpljuje 

ljubavlju. One mole istovremeno u velikoj radosti i patnji, to jest u 
uvjetima koji obilježavaju njihovo stanje. Vjerujem da se može o tome 
stvoriti neka predodžba čitajući apostola Pavla, gdje govori da kliče od 
radosti u progonima i kušnjama. Radi se o nečem jako otajstvenom, ali 
je upravo tako. 

Vidio sam da svete duše u Čistilištu trajno, vedro i nesebično mole. 
Kada po našim molitvama prime udio u Božjoj ljubavi žele je podi- 
jeliti s drugima. Nikada ništa ne žele zadržati za sebe, jer na određeni 
način ne brinu se za sebe nego jedino za Slavu Božju. Slava Božja je 
rast beskrajne ljubavi u svim dušama, rast Kraljevstva Božjega. One 
krajnje sažalijevaju druge duše u muci, sve osobe koje su upoznale na 
zemlji i sve članove Vojujuće Crkve, čije vječno spasenje žarko žele u 
ljubavi, da bi Bog bio proslavljen. One za to mole. Anđeo mi je zatim 
govorio o onome što on naziva liturgija duša u Čistilištu: 

"Svete duše u Čistilištu su u trajnoj molitvi, sve u njima je molitva, 
jer su potpuno predane u čistu Volju Božju. One se na poseban način 
sjedinjuju sa svim liturgijskim slavljima na zemlji, Crkveni blagdani 
za njih znače određeni ritam, iako ne poznaju više mjeru vremena. 

Liturgija duša u Čistilištu se temelji na klanjanju Božjoj Pravdi i 
Svetosti, dok se sve u Čistilištu povodi i ugleda na liturgijska slavlja 
Vojujuće Crkve. Njihova molitva je čisto klanjanje sjedinjeno sa slavl- 
je-njem djelovanja milosti. Njihova molitva se trajno podiže pred 
Presvetoga za spasenje Vojujuće Crkve. One slave Božje Milosrđe. 

Duše u Čistilištu mole jedne za druge, ali nikada za same sebe, jer su 
potpuno uronjene u čistu Volju Božju, i upravo zbog toga, skoro pot- 
puno zaboravljaju na sebe same. Naprotiv, trajno mole za oslobađanje 
drugih duša, jer gore ljubavlju jedne za druge i za Slavu Božju. 

One znaju da svako oslobađanje neke duše iz Čistilišta slavi Boga. 
Ova proslava Boga je, na određeni način, jedina njihova briga. 
Slobodne od svih prepreka, sjetilnosti i požude ove svete duše mogu 
moliti jedne za druge u svijetlu savršene ljubavi. Prigodom nekih blag- 
dana, osobito Presvete Djevice, puno se duša oslobađa i to je prigoda 
za velike radosti u cijelom Čistilištu. 1 svaka sv. Misa ovim dušama 
donosi brojne utjehe, posebno sv. Mise koje se za njih služe. Na pose- 
ban način Mise služene 2. studenoga, na Dušni dan. Duše ne prestaju 

zahvaljivati Bogu i moliti za one koji za njih mole. One su ustrajne u 
molitvi Boga za obraćenje i posvećenje svih ljudi, a mogu se obratiti 
Presvetoj Majci Božjoj i svecima da mole za vas sve koji ste još na 
zemlji. Ovo je velika molitva duša u Čistilištu, koju hrani plamen 
Božje ljubavi i smjera samo na Slavu Božju da se širi njegovo 
Kraljevstvo i da se sve duše spase." 

Nakon što mi je Anđeo ovo rekao, sve nestade s mojeg nutarnjeg 
pogleda, a ja ostadoh u molitvi. 


SVIJET MOLITVE 


Jutarnja molitva. U živom nutarnjem svjetlu moja duše je pozvana 
kontemplirati molitvu svetih duša u čistilištu. Vidim ih sve u poniznoj 
predanosti usredotočene na čistu Volju Božju. Njihova molitva se kao 
u obliku spirale podiže prema Božjem Prijestolju, kao plamen tamjana, 
koji ima tri odsjaja boja. Iznenadio sam se zbog toga. Moj Anđeo 
čuvar, koji je bio blizu mene, reče mi: 

"Gledaj, dijete moje, i dobro shvati. Ova slika ti predočava molitvu 
svetih duša i označava tri njene karakteristike, zbog toga vidiš plamen 
tamjana triju razičitih boja". 

Vidio sam male spirale plamena bijele boje, veće živo crvene i 
najveće zlatne boje, ali se radilo o samo jednoj vatri. 1 Anđeo nastavi: 

"Molitva duša u čistilištu je savršeno ponizna, predana i zahvalna. To 
je molitva djelovanja milosti i neprestane Slave Božje Svetosti. Duše 
su ukorijenjene u ovoj kontemplaciji po temeljnom izboru, znaju da će 
gledati Boga licem u lice, te ostaju prostrte pred Božjom Svetošću u 
stavu duboke poniznosti. Znaju da su nedostojne Milosrđa i da trebaju 
proći bolno čišćenje, koje će ih učiniti sposobnima posjedovati Boga. 
Sve ovo ih drži u dubokoj poniznosti i one jako ponizno mole". 

Promatrao sam duše u Čistilištu, koje izgledaju kao da su propale u 
svoju bijedu, zbunjene zbog vlastite nedostojnosti pred Božjom 
Svetošću i velikom Božjom gorućom ljubavi. Nalaze se u jako bolnoj 
vatri, koja ih drži zarobljenicima i na određeni način ih okružuje, kao 

da vatra ograničava i sprečava njihovu normalnu duhovnu aktivnost. 

Tada se one krajnje ljupko predaju čistoj Volji Božjoj, u dubokoj 
poniznosti se podlažu i ona ih sprječava da i najmanjim pogledom duše 
promatraju sebe. One ne mole za sebe, ispaštaju i mole za druge, a 
prije svega mole da se Bog proslavi. Vidim ih krajnje postojane, vedre 
i pune povjerenja, jer su oslobođene svakovrsnih lažnih ograničenja, 
slobodne od višestrukih sjetilnih prepreka, afektivnih i psiholoških. U 
njima nema ni straha ni sumnje ni nesigurnosti, nego blagi i slatki mir 
u sigurnosti da su pozvane prije ili kasnije na vječno blaženstvo, te to 
prožima njihovu molitvu velikim povjerenjem i snagom. Moj Anđeo 
mi reče: 

"Svete duše u Čistilištu su jake, jer su u miru. Njihovo sjedinjenje sa 
čistom Voljom Božjom je potpuno i savršeno, te iz njega proizlazi 
veliko strpljenje i potpuno povjerenje. Njihova molitva je tako puna 
povjerenja i izražava nadu da će potpuno uživati spasenje, vječno pos- 
jedujući Boga, kojega ljube. Ove svete duše još su u tami, ali znaju da 
su već sigurne od svakoga grijeha i zablude, pa še dakle, nalaze u 
savršenom povjerenju". 

Vidim ih zatim u trajnoj radosti, neizrecivu veselju, koje ih doslovno 
uzdiže k Bogu velikim poletima ljubavi, koji ih okreću prema svim 
udovima Crkve. Anđeo mi reče: 

"To su poleti zahvalnosti, jer ove svete duše silno kliču od veselja 
usred najtežih patnji. One su sretne i raduju se vječnom spasenju i tra- 
jno zahvaljuju za dar spasenja. Neprestano zahvaljuju Bogu za sve 
milosti koje im je udijelio u Čistilištu, koje ljube. Njihova spoznaja je 
Šira i potpunija, poznaju neka otajstva koja su za vas još u vjeri, a one 
ih kušaju i poznaju. Primaju bezbrojne pomoći od cijele Svete Crkve 
Nebeske kao i Zemaljske, to su učinci nerazdvojnog zajedništva svetih 
i one slave Svevišnjega trajnim poletima zahvalnosti. Vidiš kako je 
molitva duša u Čistilištu lijepa, čista, vedra i savršena. U tome su 
velike radosti Čistilišta, koje nipošto ne isključuju kaznu i muku zado- 
voljštine, a koje su kao svijetla u noći, svjedočanstava beskrajne Božje 
ljubavi". 

Kontemplirao sam spirale plamena boje zlata, koje se podižu k 
Prijestolju Božjem i koje iskazuju neprobojnu jakost molitve, koja je 

u Čistilištu, cijeli jedan svijet molitve. Ovim svetim dušama molitva je 
govor ljubavi i one su uronjene u božansku ljubav, goruću Božju 
Ljubav. Sve nestade s mog nutarnjeg pogleda. 

Bože moj, kada bismo mogli tako moliti, istim žarom ljubavi kao 
svete duše u Čistilištu! 


SEDMEROSTRUKI SNOP RADOSTI I VESELJA 


Dok sam uvečer molio, vidio sam u nutarnjem viđenju Čistilište u 
obliku plamenog kruga u kojemu je bilo trajno i intenzivno kretanje. 

Viđenje je bilo jasno i potpuno razumsko. Promatrao sam ovaj gorući 
plameni krug, koji je trajno bio u pokretu, u kojemu bijahu kao uro- 
njene i zatvorene duše. Ipak, bilo je duša koje su iskakale iz njega kao 
plamene iskre i uzlazile u Nebo u velikom svjetlu, druge su se, napro- 
tiv, kao tamne i ugasnute uzdizale sa zemlje i sjedinjivale sa plamenim 
krugom, iz kojega su kasnije izlazile svijetle i uzlazile na Nebo. 

Vidio sam ovaj plameni krug kao natapan potokom blagog svjetla, 
koje je, kao blago talasanje, izlazilo iz Euharistijskog Srca Isusova. 
Ovaj potok mi je bio pokazan kao beskrajna rijeka Božje ljubavi. On 
je obujmivao krug i prodirao u njega, dakle, u Čistilište, prožimao ga 
šireći se u sedam rijeka ljubavi, koje su plodna punina Božje ljubavi u 
Čistilištu. 

Vidio sam da je ovaj plamen Božje ljubavi isti onaj koji gori u Čis- 
tilištu, ali sam nesposoban to objasniti na lakši način. U samom Čisti- 
lištu, koje je stanje u kojemu se nalaze duše, da tako kažem, Božja 
ljubav koja ih drži u naručju ih čisti, vidio sam rijeke, kao sed- 
merostruki snop radosti i veselja, koji se trajno premješta. Prizor je bio 
jako utješan i prekrasan. Shvatio sam na koji su način duše u Čistiliš- 
tu potpuno uronjene u Božju ljubav, i na koji način se živi radost Božje 
ljubavi u Čistilištu. Bila mi je pokazana ova velika radost duša u Čis- 
tilištu koje su potpuno uronjene u Božju ljubav, beskrajnu Božju 
ljubav, svjetlo, gorući plamen koji izgara i prosvjetljuje svete duše, 
čisti ih, a one postaju jedno s njim. 

Vidio sam na koji način su svete duše sjedinjene u Božjoj ljubavi. 
One se nježno međusobno ljube pažljivom samilošću koja ih trajno 
potiče da mole jedne za druge na najnesebičniji način, te gaje veliku 
samilost prema onima koje dolaze iz zemaljskog života. Duše na 
određeni način dijele s drugima zagovor i utjehe koje su njima upućene 
sa zemlje. Sve to je jako potresno i daje nam primjer kakva treba biti 
naša bratska ljubav na zemlji. Mogao sam kontemplirati veliku radost 
duša u Čistilištu u krilu i svjetlu Božje ljubavi. 


Prva radost. One više ne sumnjaju niti se boje, ne poznaju više ni 
tjeskobe ni napasti, budući da su u potpunosti oslobođene, ne samo gri- 
jeha, nego i svakog utjecaja grijeha, svake napasti i prilike za grijeh. 
One su sigurne da više neće uvrijediti Boga, da će Ga slaviti uživajući 
iskustvo njegove Svetosti, iako u bolnim patnjama njihova stanja, one 
na određeni način već kušaju svoje spasenje, kušaju njegove prvine. 
Sve to je razlog njihove velike radosti. 


Druga radost. Vidio sam da se ove svete duše blago raduju, da su 
neizrecivo sretne jer na određeni način posjeduju Boga, kao preko zas- 
tora, da Ga spoznaju u brojnim utješnim otajstvima koje sada kušaju, 
kao na primjer besmrtnost duše, vječni život ili zajedništvo svetih. Ova 
otajstva se njima na različite načine pokazuju i one mogu, da tako 
kažem razumjeti ih u njihovoj biti što je njima izvor velike radosti. 


Treća radost svetih duša u Čistilištu je primanje pomoći i zagovora 
Vojujuće Crkve. One se na poseban način priključuju liturgiji Crkve i 
zadobivaju velike utjehe koje se trajno obnavljaju. One mole savršeno 
čisto s ispravnom nakanom za obraćenje svih ljudi, njihovo posvećen- 
je, širenje Kraljevstva Božjega i njegove proslave čemu jedino teže. 
Budući da ove svete duše jedino žele proslaviti Boga, njihova molitva 
je tako čista i savršena da je jako plodna i učinkovita. 


Četvrta radost. I sama radost nade duša u Čistilištu je neizreciva, 
sreća da su spašene, ali i da više ne mogu griješiti i tako pridonijeti 
proslavi Boga. One žive takvu nadu da mi to ne možemo ni zamisliti. 

Njihova nada je tako vedra, snažna i čista te je neprestani izvor novih 
radosti, rijeka djelovanja milosti trajno obnavljana. Ove svete duše su 
uronjene u nadu, i to je njihovo trajno stanje što je njima izvor velike 
radosti. One već primjećuju ono što znaju da će posjedovati, po 
Božjem Milosrđu njima iskazanom, i nisu neblagovremeno nestrpljive 
da to dosegnu. U blagoj radosti usred njihovih muka nadaju se u Bogu. 


Peta radost. Vidio sam još jednu lijepu radost duša u Čistilištu: bro- 
jni pohodi Presvete Djevice, anđela i svetih uzrokuju, kada to Bog 
dopusti za njihovu utjehu, ohrabrenje duše, jačaju ih, tješe do kon- 
ačnog oslobođenja, ili točnije oni ih vode i prate kada dođe čas njiho- 
va oslobađanja. 


Šesta radost. Ove svete duše u Čistilištu raduju se, jer znaju da su 
ljubljene, osobno to kušaju, jer zahvalne beskrajnoj Božjoj dobroti 
odgovaraju na ljubav svim stanovnicima nebeskog Jeruzalema počevši 
od Marije Kraljice Neba i zemlje. Vidio sam da samo jedan pohod 
Bezgrešne prosvjetljuje cijelo Čistilište. Sve duše i najzapuštenije, 
njenim pohodom imaju duhovne koristi i bivaju utješene, bilo jer vide 
utješenog nekoga među njima, bilo djelovanjem Presvete Djevice, koja 
im naviješta njihovo buduće oslobođenje. 


Sedma radost. Na kraju među svim ovim radostima, posred njih kao 
u sredini snopa, vidjeh jednu posebnu i općenitiju radost, koja na 
određeni način sadrži sve druge koje su kao njeno posebno izražava- 
nje: prva radost duša u Čistilištu je potpuno predanje u čistu Volju 
Božju, one ne žele ništa osim što Bog hoće, to jest da budu posvećene 
i tako se ostvari čista Volja Božja. Pa to je divno! Bilo mi je pokazano 
da sve duše u Čistilištu kušaju više ili manje ovu sedmerostruku radost, 
te da i najmanje sudjelovanje neke duše u jednoj ili drugoj radosti je 
neusporedivo blaženije i slađe od svega što mi na zemlji možemo 
upoznati. Najtrajniji i najveći trenutci radost na zemlji su ništa u 
usporedbi s najmanjom radošću u Čistilištu. 

Ovo viđenje je za moju dušu bila velika milost i neizreciva utjeha. 
Dobro je znati koliko svete duše trpe i ispaštaju, te nas to mora prije 
svega potaknuti da ih ne zaboravimo, ne zapostavimo i molimo za njih, 
ali je za nas dobro i korisno upoznati njihove radosti, zahvaliti Bogu 
za njih i pridonijeti im našim molitvama i zagovorom. Njihova radost 
je tako čista, nadnaravna i istinska u ovom velikom otajstvu svjetlosti 
i istine koje je Čistilište, da treba upaliti naša srca ljubavlju i zahval- 
nošću prema Bogu i dovesti nas do nepokolebive nade. Hoću li ikada 
moći dovoljno zahvaliti Gospodinu za sve milosti, za sve darove nje- 
gove Ljubavi, koje velikodušno udjeljuje mojoj bijedi? 

On je htio da naslutim kao odsjaj njegove Ljubavi i njegove beskra- 
jne Dobrote otajstvo Čistilišta, i On uvijek kao brižni Otac bdije da ove 
nadnaravne stvarnosti kojima želi hraniti naše duše budu predmet pos- 
tojane i ljubezne kontemplacije, za duhovno obogaćenje i prigoda za 
molitvu i zahvalu za milosti. Zbog toga On želi da se ove stvari zapišu 
i budu upoznate. On je stavio na moj put jednog svetog svećenika, 
izvrsnog oca, prosvijetljenu osobu molitve. Po ovome duhovnom očin- 
stvu, sigurnom i mudrom vodstvu, Bog me htio voditi. On je dopustio, 
po poslušnosti, da ova velika otajstva Čistilišta budu primljena u 
molitvi, te da ja sve zapišem, usprkos mojeg oklijevanja. Na to već 
rado pristajem, jer znam da je na Slavu Božju i dobro duša, pogotovo 
onih u Čistilištu. Neka ovi tekstovi doprinesu da se više ljube ove duše 
i više moli za njih. Tada će se izvršiti volja Božja. Upravo zato mi 
jednoga dana moj Anđeo čuvar poslije teškog i napornog viđenje Či- 
stilišta reče: 

"Dijete moje ostani u miru. Trebaš zapisati sve što ti bude pokazano 
i rečeno. To je na Slavu Božju. Poslušnost to traži, dakle, učini to. 
Slava Božja to zahtijeva, iako ne razumiješ. Ovi zapisi mogu učiniti 
puno dobra dušama, mogu potaći na veću molitvu za duše u Čistilištu. 
Kad bi ti znao da samo jedna duša u Čistilištu bi mogla biti oslobođe- 
na zahvaljujući ovim zapisima, ne bi oklijevao. Piši dakle, iz ljubavi i 
poslušnosti. Sve ovo ti je rečeno za svetu Crkvu, nemoj ljubomorno 
čuvati, ne zatvaraj ruke nad Božjim darom. Postani malo sredstvo, jed- 
nostavni vodovod." 

CRKVENA LITURGIJA NADOKNADE 


Blagdan je prikazanja Blažene Djevice Marije u hramu. Pred kraj 
molitve vidim blistavu Presvetu Majku Božju, koja u društvu brojnih 
anđela silazi s Neba i u velikom svijetlu ide u Čistilište. Ona pruža 
ruke, kao da nestrpljivo želi vidjeti svoju djecu, koja su u mjestu oka- 
janja. Dva uzvišena anđela joj na određeni način otvaraju put, mislim 
da je jedan sv. Mihael Arkanđeo, a drugi neki od ostlih arkanđela, ne 
znam točno koji. Kada se Presveta Djevica ukaza u Čistilištu nasta 
veliko radosno slavlje. Duše se okreću njoj pjevajući, slave je povjer- 
avaju joj svoje nakane. Moj Anđeo čuvar mi reče: 

"Dogodi se da Bog ponekad nekim dušama u Čistilištu udijeli spoz- 
naju o članovima njihove obitelji ili prijateljima koji su na zemlji, 
spoznaju o njhovim potrebama ili njihove prošnje u obliku molitve. 
Tada ove svete duše zagovaraju članove svoje obitelji ili prijatelje kod 
Presvete Djevice, jer znaju da je ona moćna Kraljica i Majka puna 
ljubavi". 

Promatram ovaj svijetli prizor Božjom milošću otkriven mome 
nutamjem viđenju. Presveta Djevica dušama u Čistilištu sipa kao bis- 
erna blaga, kristalne kapljice, koje proizlaze bilo iz njenih ruku bilo iz 
njenog majčinskog Srca, blaga koja su i znak beskrajnih utjeha koje 
Gospodin udjeljuje svetim dušama u Čistilištu, i kojih je On htio da 
njegova Prečista Majka bude blagajnica i djeliteljica. Vidim Mariju 
kako pristupa ovoj ili onoj duši, tješi je slatkim riječima, a sve duše 
oko nje kliču od radosti, veseleći se pohodu kojim ih je njihova Majka 
udostojala prigodom njenog blagdana, ali i milostima i utjehama koje 
je Ona isprosila dušama i cijelom Čistilištu. Kraljica Čistilišta punim 
rukama uzima sve vrste utjehe koje su mi pokazane kao kaplje rose, 
uzimajući ih iz dvije zlatne škrinje, koje nose anđeli. Moj Anđeo čuvar 
mi reče: 

"To su molitve, zadovoljštine, čini kreposti i pobožnosti, djela i 
uzdasi ljubavi, koje vi činite za ove svete duše. To je blago vaših moli- 
tava i zadovoljština za duše u Čistilištu. Bezgrešna Djevica je čuvari- 
ca i trajna djeliteljica tog blaga. Vidiš kako je potrebno moliti! Ove 
škrinje neprestano trebaju biti pune vaših dobrih djela, molitava i pole- 

ta ljubavi za svete duše u Čistilištu". 

I sveci koji danas prate Djevicu Mariju idu pohoditi i utješiti neke 
duše. Tri sveca, jedan Papa, drugi mučenik, a treći je neki mladi klerik, 
svi sa aureolama od svijetla, pažljivo se prigibaju, neizrecivo nježno 
nad neke duše, koje tješe i pomažu im u radosti podnositi čistilišne 
muke. Anđeo čuvar mi objasni: 

"Ovi sveci dolaze pomoći i utješiti njihove sinove, koji su u Čistiliš- 
tu, to jest duše čiji su oni zaštitnici i koje prema njima imaju posebnu 
pobožnost. Crkva danas slavi njihov spomendan i tom prigodom oni 
dolaze posjetiti i utješiti svete duše u Čistilištu". 

Zatim sve nestade iz moga nutarnjeg viđenja. Bio sam jako radostan. 
Malo zatim, vrijeme je za svetu Misu, tijekom koje vidim ponovno, 
svećenika i oltar u velikom svjetlu, i više duša iz Čistilišta koje se u 
molitvi pridružuju, te dobivaju brojne milosti. Anđeo mi tada reče: 

"Vidiš dijete moje, svete duše iz Čistilišta se pridružuju liturgiji Svete 
Crkve, njenim blagdanima, slavljima i molitvama. U Čistilištu postoji 
kao neka velika liturgija, koja je usko povezana s onom na zemlji, 
upravo kao što je liturgija na zemlji usmjerena na nebesku liturgiju. 
Liturgija u Čistilištu je prije svega klanjanja i nadoknade. Kraljica 
Svemira dođe utješiti svete duše prigodom svakog njenog blagdana, a 
pogotovo kad Crkva slavi svetkovinu Bezgrešnog Začeća i Slavnog 
Uznesenja dušom i tijelom Marije na Nebo. Svaki dan oni sveci čiji 
spomendan Crkva slavi, idu u Čistilište da pomognu svim njihovim 
sinovima, koji još trpe. Svaki dan anđeli Svevišnjega idu u Čistilište 
kao vjesnici Božje ljubavi svetim dušama u Čistilištu. 

Najveći blagdan Čistilišta je 2. studeni, Dušni dan. Duše primaju 
ogromne utjehe i odjeci ovog velikog blagdana dolaze sve do Velikog 
Čistilišta. Cijela sveta Crkva je tada s njima sjedinjena u velikoj zagov- 
omoj molitvi za sve duše u Čistilištu, i sve primaju dobročinstva 
milosti taj dan, pa i najzapuštenije u Velikom Čistilištu, to je veliko 
otajstvo zajedništva svetih." 

Pred kraj sv. Mise, u trenutku zahvale, vidio sam brojne duše kako 
se uzdižu u Nebesku Slavu. Vode ih njihovi anđeli čuvari i brojni sveci. 
Presveta Djevica ih prihvaća pred Prijestoljem Božjim i na određeni 
način ih uvodi u Nebo, otvarajući im vrata. Vrata nebeska, moli za nas! 


24 


Medu dušama je jedan svećenik kojemu anđeli s poštovanjem daju 
misnicu i štolu zlatom otkanu. Njegov Anđeo čuvar je išao pred njim 
držeći buket ljiljana u desnoj ruci, a grančicu s crvenim ružama u 
lijevoj. Ignacije Lojolski prvi pozdravlja ovog svećenika, zatim dolaze 
svi osvijetljeni nebeskom slavom. Luđi Gonzaga je malo dalje. apos- 
toli Petar i Pavao, papa Pio XII i Tereza Avilska. Svi vode ovog 
svećenika do Djevice Marije. Ona mu. smiješeći se, širi ruke, a on 
podignu lice k njoj i govori joj o nekom drugom svećeniku koji je 
ostao u Čistilištu, na kraju svi ulaze u Nebesko blaženstvo. Svećenik, 
koji je ostao u Čistilištu, Nebeskom Pragu, približi mi se i reče: 

"Sine moj hoćeš li moliti za mene? Onaj koji je otišao k Bogu u prat- 
nji svetaca kojima je bio posebno pobožan je moj brat. Braća smo. 
skupa smo se posvetili služenju Bogu. On je umro prije mene. a zatim 
smo se susreli ovdje danas." 

Ovaj sveti svećenik ozarena lica, podrhtavajući od radosti mi reče: 
"Koliko smo sretni kad netko od nas ode u Nebo! To je navještaj našeg 
budućeg oslobođenja. A ja sam još sretniji, jer se radi o mome bratu. 
On će se u Nebu moliti za mene.“ 

Divnih li riječi! Obećao sam svećeniku da ću se moliti za njega. da 
ga neću zaboraviti, a on kao zaključak doda: "Neprestani su pokreti 
svaki dan. Neprestano jedne duše dolaze u Čistilište a druge odlaze u 
Nebo, posebno za velike crkvene blagdane i subotom. jer je to Marijin 
dan, dan naše Majke i Gospodarice. Ovdje je sve milost i liturgija 
zadovoljštine i nadoknade za sve grijehe koje smo učinili u prošlosti. 
Velika liturgija ljubavi u zajedništvu s onom na Zemlji i u Nebu." 

Zatim svega nestade iz mog unutarnjeg pogleda. Moj Anđeo me 
blagoslovi. Ja ostadoh u molitvi i sa slatkim mirom u duši. 

U JEDINSTVU MISTIČNOGA TIJELA 


Blagdan prikazanja Djevice Marije u hramu. Poslije sv. Mise, za vri- 
jeme molitve, vidio sam kako se roj iskri i zvijezda podiže iz tamnog 
zdenaca prema Nebu u velikom sjaju i sjedinjuje se s njime. Moj 
Anđeo mi je objasnio da su to duše, koje je Marija danas oslobodila iz 
Čistilišta. Zatim sam vidio Presvetu Djevicu u svjetlom okruženju s 
desnom rukom podignutom prema Nebu, a lijevom spuštenom prema 
Čistilištu. Kristova Krv iz njegova probodenog Srca kao rijeka života 
se prelijevala u Marijino Srce, te iz njega u obliku kiše preko njene 
lijeve ruke padala po Čistilištu. Kontemplirao sam Mariju dok je 
molila za duše u Čistilištu na isti način na koji su i sveci molili za njih, 
to jest čineći da na njima svojstven način duše osjete privlačnost 
ljubavi koju Presveto Trojstvo ima prema njima. U slavi svetaca koji 
ih pohode i tješe, duše u Čistilištu vide ono za čim teže i na što su poz- 
vane snažnom privlačnošću Božje ljubavi. 

Bilo mi je pokazano da ove svete duše, bez napora razmišljanja, vide 
u jasnom intelektualnom viđenju Božje savršenstvo i njegovu beskra- 
jnu dobrotu, koji su za njih kao snažni magnet. Privučene su velikim 
zanosom prema Bogu, kojega žele u patnji, ali Ga još ne posjeduju. 

Ovaj polet je spriječen, prekinut i zakočen preprekama duga i posljed- 
ica grijeha koji su još u njima. I od tuda dolazi njihova muka ljubavi i 
patnje koje proizlaze iz želje za Bogom, koje su kao užasna glad i žeđ, 
ili kao goruća muka ljubavi u potpunoj podložnosti čistoj Volji Božjoj. 

Da, jer ove svete duše iako su gladne Boga, gore jedva podnošljivom 
željom da udovolje zahtjevima Božje Pravde, te proslave njegove 
Svetosti. Radi se o uistinu bolnom stanju, i one blago uzdišu: 

"Dokle ćeš Gospodine skrivati lice svoje? Pomozi nam Bože, naše 
spasenje, na slavu imena svoga." (Usp. Ps 13,1: 79, 9) 

Kušao sam ovu mističnu glad lišenosti Boga koju ništa, apsolutno 
ništa ne može zasititi. To je goruća želja koja malo po malo sve više 
trga i razdire dušu, povećava se bilo zbog sjećanja na Boga u kojega se 
vjerovalo na zemlji i koga se nazrelo u njegovoj Slavi u trenutku 
posebnoga suda, bilo zbog blizine oslobađanja. Skupa sa ovom 
užasnom mukom, patnja sjetila čiji se intenzitet i način mijenjaju 

uzrokuju nevjerojatno trpljenje iz ljubavi, trpljenje nadoknade, ali ne 
zasluge, strogo odmjereno trpljenje, jer Čistilište je Kraljevstvo Božje 
Pravde, ne manje nego li njegova Milosrđa. 

Moj Anđeo čuvar mi je rekao da Presveta Djevica potiče moliti za 
duše u Čistilištu. Ona hoće da mi ovdje dolje molimo za ove svete 
duše, vježbajući se u ljubavi. Prije drugog svjetskog rata ukazala se u 
Heedeu, u Njemačkoj, kao Kraljica svemira i Gospodarica duša u Čis- 
tilištu. Anđeo mi je kazao da su ova ukazanja autentična i da mogu to 
napisati, jer je hijerarhija sklona priznanju i još nije nikada bio izrečen 
negativan sud o ovim događajima. On mi je rekao da su ova ukazanja 
bila jako važna, jer se Marija ukazala s djetetom Isusom na rukama, a 
baš tako Ona često silazi u Čistilište i pohodi duše koje trpe. 

Presveta Djevica je ona koja donosi Isusa i njima ga daje. Ona je 
Majka i Djeliteljica spasenja i svjetla. Vidio sam u ovim prigodama, 
Presvetu Djevicu kako silazi u Čistilište. Duše u Čistilištu ne vide 
dijete Isusa, ali Ga kontempliraju u Mariji, osjete njegovu prisutnost 
koja ih potakne da gore željom za sjedinjenjem u ljubavi. 

Majka Božja pohodi Čistilište kad se slave njeni blagdani i svake 
subote, izuzev u došašću i korizmi. Ona zadobije oslobođenje brojnih 
duša iz Čistilišta prigodom nekih njenih blagdana, a pogotovu za 
Bezgrešno začeće, Uznesenje na Nebo i dan kad je Crkva slavi kao 
Majku Božju. I na Božić brojne duše budu pripuštene blaženom 
gledanju Boga. Presveta Djevica tješi i hrabri duše u Čistilištu. 

Vjerujem da Ona u biti ne voli Čistilište, i kad bi mogla ispraznila bi 
ga u jedan čas, upravo zato moli da joj pomognemo našim molitvama 
za duše u Čistilištu. Anđeo mi je rekao da su ukazanja u Heddeu u 
Njemačkoj bila zbog blizine rata kojega je Njemačka ubrzo započela. 

Marija je htjela privući pažnju i pobuditi svijest vjemika o Čistili-štu, 
kako bi se svaka vjerna duša mogla sjetiti njenih riječi i moliti za mil- 
ijune i milijune vojnika i civila koji će poginuti u ratu. Isto tako, ukaza- 
la se kao Kraljica svemira da pokaže da je po Božjoj Volji primila 
gospodstvo nad Nebom, Čistilištem, cijelom Zemljom i svim narodi- 
ma koji su ubrzo međusobno zaratili. 

MARIJA ZAGOVARA 


Našao sam malo vremena da prikažem svoje molitve Djevici 
prigodom njezinoga blagdana kojega sutra slavimo. U crkvi. na kol- 
jenima, pred njenim kipom u dnu svetišta krajnje spontano govorio 
sam joj kao sin majci i to me odmah ispunilo radošću. Nije se radilo o 
monologu, jer, iako nisam čuo Marijin glas niti njen odgovor, onaj tko 
moli može biti siguran da ga Ona sluša i da mu odgovara. Ona, Majka 
lijepe ljubavi, govori duši bez riječi, na beskrajno blag. osjećajan i 
skrovit način. 

Bio sam sav obuzet tim nutarnjim razgovorom, kad u živom svjetlu 
nekoliko metara ispred mene vidjeh dojmljivu sliku: Isusa na Križu. s 
mlazovima krvi koja je izlazila iz njegovih svetih Rana, pogotovo 
Rane Presvetog Srca. Sva ova Predragocijena Krv kao neka nabujala 
rijeka se trajno slijevala u Prežalosno i Bezgrešno Srce Marijino. 

Presveta Djevica odjevena u svjetlo i okrunjena zvijezdama stajala 
je pod Križem podižući ruke prema Nebu u stavu zagovora, molila je 
u tišini, žalosna i ozbiljna lica. 

Vidio sam kako se Krv Isusova slijeva u Srce Marijino. a da se nije 
gubila ni jedna njena kaplja, ni jedan atom. [z njenog majčinskog Srca 
ona se dijelila u dvije velike rijeke. Jedna rijeka se slijevala na nas na 
zemlji, na cijelo čovječanstvo, a druga na blaži način je u obliku obline 
i osvježavajuće kiše padala na Čistilište. Ovo viđenje me neizrecivo 
obradovalo, a moj Anđeo mi reče: "Marija zagovara." 

Zatim sam vidio drugu sliku. Presveta Djevica je stajala pred 
Prijestoljem Božjim okružena plamenim oblakom. Vidio sam samo 
sjaj vatre, a znao sam da ona prikriva Prijestolje Božje. Marija je 
podizala desnu ruku prema Bogu, a lijevu spuštala okrenutu k nama. 
Sa zemlje anđeli su donosili milijune zrnaca čistog tamjana i stavljali 
ga u lijevu ruku Bezgrešne Djevice. Ona ih je primala i stavljala u 
svoje Srce koje mi je izgledalo kao goruča gora čistog tamjana. Njeno 
majčinsko Srce je bilo kao plamena peć gdje je tamjan stalno gorio. ali 
nikada nije izgarao niti se smanjivao, i podizao se u obliku spiralnog 
dima prema Božjem Prijestolju. Zrnca tamjana. koja su anđeli donosili 
sa zemlje, a predstavljaju naše molitve i klanjanja završavala su u 

njenom majčinskom Srcu i tu su bila spaljena u njemu i s njim, u pla- 
menu goruće i vječne peći ljubavi, koja je Euharistijsko Srce Isusovo, 
čisti žar ljubavi. 

A s Božjeg Prijestolja se širila obilna kiša svjetla i slijevala se u 
desnu Marijinu ruku, a iz ruke u njeno Bezgrešno Srce. To svjetlo bi 
tada bilo ublaženo i prelijevano, nešto nalik svjetlu sunaca koje duga 
ublaži i prelije u više boja, a zatim se širilo zemljom kao široka rijeka 
od svjetla koja je natapala svetu Crkvu i kao lagana rosa padala u 
svaku dušu. Dio svjetla je bio usmjeren prema Čistilištu, osvjetljujući 
svaku svetu dušu koja je bila u njemu i kao mirisni osvježavajući val 
donosilo je mnogo utjehe i olakšanja svetim dušama. Ovo su sve 
milosti koje nam Gospodin daje po Prežalosnom i Bezgrešnom Srcu 
Marijinom. Anđeo mi još jedanput reče: "Marija zagovara." 

Na kraju vidio sam Presvetu Djevicu kako sjedi za stolom koji je bio 
prekriven stoljnjakom bez mrlje. Ona je pokazivala svoje Srce kao 
prečistu zlatnu posudu punu slatkog nektara. Pozivala je svaku dušu, 
bilo da je ona u Čistilištu ili na zemlji, za stol i davala joj piti od ovog 
dragocjencg napitka. Duša zatim, zasićena je mogla nosili ovaj napi- 
tak drugim osobama i voditi ih stolu. U zanosu mi je bilo pokazano 
značenje zajedništva. Ono je dar koji proizlazi iz Euharistijskog Srca 
Isusova kao iz živog izvora, koji se nama daruje po Djevici Mariji. 
Posrednici svih milosti. Anđeo mi reče treći puta: "Marija zagovara!" 

Zatim nestade svega s mojeg nutarnjeg pogleda. S velikom radošću 
sam završio moiitvu i razgovor sa Djevicom Marijom. našom 
ljubeznom Majkom. 


POKAZNICA ISTINE 


Na kraju molitve vidio sam Presvetu Djevicu obasjanu svjetlom s 
rukama uzdignutim prema Nebu. Njeno Srce je sjalo svjetlošću. Bujica 
svjetla je izlazila iz njenog majčinskog Srca i prelijevala se kao tri 
rijeke u Čistilište. Siromašne duše su na njima gasile žeđ i prale se. 
Dobro sam razumio simboliku. Duše u Čistilištu su imale različite 
stavove i to me je iznenadilo: iz prve čiste rijeke su pili, u drugoj se 
prali, ana vodama treće rijeke su se ogledali kao u zrcalu i to me izne- 
nadilo. Anđeo mi se ukaza u nutammjem viđenju i reče mi: 

"Ove svete duše nisu samodopadne u sebi, nego kontempliraju 
Prežalosno i Bezgrešno Srce Marijino, sliku Božje Svetosti. Kad se 
ogledaju u vodi koja ističe iz tog ljubeznog Srca vide sebe onakvima 
kakve jesu, još opterećene posljedicama grijeha i potrebne ispaštanja. 
Ove tri rijeke su slika. Bezgrešna Djevica je Pokaznica Istine i duše u 
Čistilištu to znaju. One u Mariji urone u Istinu, gase žeđ Istinom i kon- 
templiraju Istinu. Ovo su najveće utjehe koje duše primaju u Čistiliš- 
tu: One u Bezgrešnoj Mariji kontempliraju Vječnu Istinu. Ova trostru- 
ka rijeka, koja proizlazi iz Srca naše Kraljice izvire iz Euharistiskoga 
Srca Isusova, koje je Vječna Istina, a Marija je Posrednica. Vi to ne 
poznajete dovoljno, ali svete duše u Čistilištu, koje su prosjaci ljubavi 
žedni istine, to znaju jako dobro. One u Marijinom Srcu otvorenom 
nad cijelom Crkvom, koje vi često zapostavljate, kontempliraju dar 
beskrajne ljubavi". 

Duša se moja čudila. Gledao sam Presvetu Djevicu i radovao se pro- 
matrajući je, a Ona podignutih ruku, bez prestanka je zagovarala svu 
svoju djecu. Ah, ovdje dolje na zemlji mi zapostavljamo Majku, koja 
nam je darovana. Anđeo zaključi: 

"Marija vam daruje Isusa. Prečesto se vi smatrate dovoljno bogati- 
ma, jer ste puni samih sebe i ne mislite nimalo na dar koji vam je 
darovan, a to je Majka Marija. Svete duše u Čistilištu koje su u tolikoj 
potrebi i odvojene od samih sebe, beskrajno zahvalne primaju Isusov 
dar u Mariji." Na kraju, dok su anđeli u nebeskom skladu pjevali, sve 
nestade s mog nutarnjeg pogleda, a ja sam molio: "O, Isuse, koji živiš 
u Mariji, spasi nas!" 

BLAGAJNICA I DJELITELJICA MILOSTI 


Danas sam vidio nešto jako utješno. Presveta Djevica prolazi svije- 
tom i kuca na sva vrata srdaca svoje djece. Nekada je dobro prihvaće- 
na i daju joj cvijeće, svijeće, suze, molitve, ali ponekad, nažalost često 
ne želimo je primiti, ili smo zaspali, dok Ona neupadljivo i tiho kuca 
na naša vrata. Ona ne pruža ruke nego otvori svoje Srce koje je ispu- 
njeno tisućama darova ljubavi za nas i koje prima sve što joj darujemo. 
Njeno Srce je često ranjeno našim grijesima i slabostima. 

Vidio sam Djevicu Mariju kako hodi skupljajući u svoje Bezgrešno 
Srce sve naše darove. Ona zatim dolazi pred Prijestolje Presvetoga 
Trojstva i pokazuje svoje Srce puno onoga što smo joj prikazali. Tada 
Isus to prima dajući novi veliki dar Marijinom Srcu. Isusov dar 
Marijinom Srcu su Krv i voda koji su tekli iz njegova probodenoga 
Božanskoga Srca. Onda Marija sa Srcem prepunim božanskih darova 
Krvi i vode kreće u Čistilište“nad kojim otvori svoje majčinsko Srce. 
Krvi i voda koje je u Njega stavio Isus izlijevaju se nad Čistilištem kao 
dobrohotna kiša. Marija doda svoje suze i svoju ljubav, a duše prima- 
ju ogromne utjehe. 

Zatim Presveta Djevica napušta Čistilište. Njeno Srce je prepuno 
zahvalnosti i molitava duša koje trpe u Čistilištu i Ona ponovno stupa 
pred Isusa. On prima te molitve i uzvraća ponovno darom Krvi i vode. 
Tada se Marija vrati na zemlju Vojujućoj Crkvi, koja smo mi, i nad 
nama izlijeva Isusovu Krv i vodu. Zatim prolazi cijelom zemljom i 
traži molitve, zagovor i dobra djela koja će prikazati svome 
Božanskom Sinu i preobraziti ih u utjehe i milosti za svete duše u Čis- 
tilištu. Ovo viđenje me neizrecivo obradovalo. Naravno da se radi o 
slici, ali kako je lijepa! Anđeo čuvar mi se ukaza i reče: 

"Vidiš kako vas naša Kraljica ljubi. Ona je Blagajnica i Djeliteljica 
milosti, velika Posrednica milosti. Nikada ništa joj ne odbij. Ona sve 
što joj prikažete i posvetite preobrazi u blago za svetu Crkvu, korisno 
cijeloj Crkvi, a vama se pretvara u dar ljubavi. U Crkvi se neprestano 
događa razmjena ljubavi između Neba, Čistilišta i zemlje. Presveta 
Djevica se djelatno zauzima u ovoj razmjeni ljubavi. U njoj sudjeluju 
sveci i mi anđeli s našom Gospodaricom. Ona sve sjedinjuje jer je 

Posrednica ljubavi. Razumjeti ćete ovo u Nebu, ali trebate to živjeti 
već ovdje na zemlji." 

Sav blistav Anđeo nestade u božanskom svjetlu, a ja sam ostao u 
molitvi. 


POŽURITI TRENUTAK SUSRETA 


Na kraju molitve Anđeo čuvar mi se ukaza u unutarnjem viđenju i 
ozbiljno mi reče: "Vrijeme koje vam je darovano na zemlji treba vam 
poslužiti da se pripravite za susret s Bogom, vašim Ocem. Kada biste 
ovo uistinu razumjeli Čistilište ne bi postojalo, jer bi duše sve učinile 
da budu spremne za trenutak ovog susreta." 

Ali Gospodin poznaje naše slabosti, stvorio je Čistilište jer nas želi 
spasiti. Odgovarajući na primjedbe koje sam izricao Anđeo nastavi: 

"Čistilište je remek djelo Božjeg Milosrđa. Ali kad bi se duše uistinu 
trudile ne bi im trebala ova dodatna milost i Čistilišta bi nestalo zbog 
toga što ga ne bi trebalo. Duše same produljuju potrebu Čistilišta, jer 
nisu spremne u trenuiku susreta. Kada biste na kraju vašega života 
došli čisti od svakoga grijeha i na_ zemlji zadovoljili za sve grijehe, 
Čistilište više ne bi postojalo, jer biste išli ravno u Raj. 

Bog nas poznaje i dobro zna da će, nažalost, uvijek na zemlji biti 
siromašnih grešnika. Anđeo ponovno progovori: 

"Trebali biste se potruditi na sve načine da izbjegnete Čistilište i da 
poslije smrti idete ravno u Nebo. Da znate što je Čistilište, sve biste 
učinili da ga izbjegnete. znali biste iskoristiti vrijeme koje vam je 
darovano i požuriti ljubavlju trenutak susreta s Bogom. 

Tada sam upitao Anđela što treba činiti da se ubrza susret s Bogom 
na način da se izbjegne Čistilište poslije smrti. On mi objasni: 

"Treba ljubiti i predati se potpuno Božjoj ljubavi, treba dopustiti da 
nas Ljubav preobrazi tako da postanemo instrumenti Ljubavi. Znaš li 
kako se dolazi do toga? Predajući se u čistu Volju Božju, trudeći se u 
svemu udovoljiti zahtjevima čiste Volje Božje koja je Ljubav. To je 
savršenstvo koje se od vas traži i na koje kad biste gledali, radili biste 

samo za jednu sivar: Siavu Božju koja je Ljubav. Slava Presvetog 
Trojstva treba biti vaša jedina briga. Trebate sjediniti sav vaš život u 
ljubavi s tim ciljem. Cijeli vaš život treba biti posvećen Božjoj ljubavi, 
te usmjeren i u najmanjim aspektima na Slavu Božju. Za to trebate više 
moliti nego o tome govoriti, djelovati u ljubavi više nego deklarirati. 
ukorijeniti se u šutnji i poniznosti, kako bi rasle vjera i nada. Treba 
promatrati samo Boga i u drugima gledati Boga, te doći do potpunog 
zaborava samog sebe i zadobiti milost da se radi uvijek u svjetlu vjere, 
dinamizmu ljubavi i mjeri nade, 

Znaš li koja je jedna od najvećih pogrešaka nekih duša? One bi htjele 
pod svaku cijenu izbjeći Čistilište. Ponekad smjelo i nepromišljeno 
tvrde da će sve učiniti da idu ravno u Nebo. Ali one su gonjene stra- 
hom više nego poticane ljubavlju, djeluju više zbog sebe nego li u per- 
spektivi Slave Božje. Shvati dobro što ti govorim: jedini način da se 
ne ide u Čistilište nije činiti sve ga se izbjegne, nego činiti sve da se 
ide ravno u Raj, radeći neumorno na vlastitom savršenstvu i 
spasenju, predajući se potpuno beskrajnoj Božjoj Ljubavi. 
suobličavajući se u svemu njenim zahtjevima i nemajući pred 
očima drugo do li Slave Božje, sve drugo je obesnaženo 
ispraznošću." 

Sve ovo je bilo izrečeno ozbiljno, tvrdo i djelomično je teško za 
shvatiti, tako da sam pitao svoga Anđela Čuvara da mi objasni, pogo- 
tovo što to znači da trebamo djelovati po mjeri nade. On mi dade sli- 
jedeće objašnjenje: 

"Duša koja djeluje po mjeri nade je ona čija nada je jedino Bog. Nada 
je ponizno i puno povjerenja iščekivanje vječnog posjedovanja Boga. 

Ova nada je odmjerena kad se vrši na jednostavan, vedar. istinit i dje- 
latan način. Ona odvaja dušu od zemaljskih dobara, svih ispraznih 
naslada i zadovoljština. Ona budi u duši veliku želju za svetošću i raste 
u sinovskom pouzdanju prema Bogu tijekom vašeg zemaljskog života 
u ustrajnosti do kraja na času smrti. Ima duša koje misle da žive u nadi, 
a padaju u preuzetnost ili se gube u ispraznim snovima, pogotovu 
onima koji se odnose na zadnje stvari vjere." 

S radošću i u miru sam primio ovu pouku. Bio sam zahvalan 
Gospodini za tolike milosti. Nakon što mi je ovo objasnio. Andeo mi 

reče: "Kad razmišljate o zadnjim stvarima često gubite vrijeme u 
besplodnim diskusijama, smjelim umovanjima ili lažnim skučenim 
razmišljanjima, te ispraznom govoru. Kad se govori o ovoj temi treba 
biti krajnje obazriv, često se daje previše važnosti mašti koja zamišlja 
Nebo, Čistilište i Pakao kao da se radi o scenariju kazališta. Vi ne 
možete znati što je Čistilište. Bolje je ostati dulje na zemlji i trpjeti u 
ljubavi i predanju najgora zla, nego li biti samo jedan sat u Čistilištu. 

Sat u Čistilištu je strašan, puno duži od godine najvećih trpljenja na 
zemlji. Najveće boli u vašem životu na zemlji su kao melem u odnosu 
na patnje koje trpe svete duše u Čistilištu. Da, patnje u Čistilištu su 
strašne, neusporedivo veće od svega što možete pretrpjeti na zemlji. 
One se ne mogu usporediti, jer pripadaju dvjema različitim stvarnosti- 
ma. A promisli da većina duša mora ostati 30 ili 40 godina u Čistiliš- 
tu. Shvati koliko je potrebno moliti za njih." 

Anđeo zašuti i nestade iz mojeg nutarnjeg viđenja. 


NE BUDITE ZNATIŽELJNI 


Ne budite znatiželjni. Te mi riječi reče jedna duša na kraju duge 
pouke koju mi je dala po dopuštenju Božjem. Ta je duša dugo trpjela 
u Čistilištu zbog teških grijeha, a dobila je dopuštenje da mi se više 
puta ukaže i zamoli me da molim za njezino oslobođenje. Evo što mi 
je još rekla: 

"Ne nastojte istraživati putove Božje Pravde. Previše ljudi se pita o 
broju izabranih i tako kreću krivim putem. Božji sud se ne može 
usporediti s ljudskim sudom i mnogi će se iznenaditi na Zadnjem sudu 
kada vide spašene duše koje su po pogrešnoj ideji Božje Pravde već 
smatrale osuđenima, dok će vidjeti proklete duše koje su ponekad sma- 
trali svetima! Ne budite znatiželjni, već se molite za nas koji toliko tre- 
bamo vaše molitve, vašu ljubav i sve oproste koje nam možete izmoli- 
ti. Dobro zapamti što sam ti rekla i po tome se ravnaj: zbog velikog 
Božjeg Milosrđa svakako ima više spašenih duša od onih koje 
propadaju za vječnost. No, trebate uvijek moliti za duše u Čistilištu, 

bez obzira na kakvom glasu pobožnosti ili čak svetosti netko umre. 

Možete biti sigurni samo da je duša koja je proglašena blaženom u 
Nebu. Za sve druge duše, pa čak i za brojne sluge Božje nema općeg 
pravila. Mnogi su još u Čistilištu i trpe užasne muke. Ne može se smi- 
jati Božjoj Pravdi. Stoga, koliko ti Gospodin dopusti ne oklijevaj moli- 
ti za duše osoba za koje je započet postupak proglašenja blaženim. 
Mnoge su među nama i utješit će se pomoću vaših molitava, Neka 
bude hvaljen Isus Krist, naš slatki Spasitelj!" 

Nakon ovog zaziva duša nestade iz mog viđenja. Ostao sam malo 
žalostan, ali sam se brzo pribrao razmišljajući o onome što mi je rekla. 
U svem što se događa najvažnije je moliti s pouzdanjem, bez da nas- 
tojimo saznati nešto ili još gore bilo što si zamišljati. Tog istog dana 
vidio sam mnogo duša koje su umirale i uzlazile u vječnosti; većina 
njih je išla u Čistilište, ali na žalost mnoge su padale u ponore vječnog 
prokletstva. Neću o tome ništa govoriti, jer strašna stvarnost Pakla 
ostaje velika Božja tajna. Vidio sam veliki broj duša, kao kaplje obline 
kiše, i među tisućama samo jedna je direktno ušla u Raj. Bila je to duša 
nekog djeteta sva sjajna koje je moralo umrijeti u dobi od 2 ili 3 
godine. Njezin Anđeo čuvar ju je nosio na rukama uzlazeći u Nebo 
ostavljao je za sobom dugi svijetli trag. Bilo je na tisuće djece koja su, 
iako jako mlada, morala proći kroz Čistilište, samo su ga se doticali, 
no ipak su morali proći krozanj. Vidio sam brojnu nekrštenu 
novorođenčad, koja su kao anđelčići ulazili u Limb. 

Među dušama koje sam gledao kako odlaze u Čistilište vidio sam 
osobe uistinu svake dobi i položaja: vrlo malu djecu, do pet godina 
starosti i manje, mlade, odrasle i starce. Među njima sam vidio 
svećenike, redovnike, redovnice, političare, radnike, umjetnike, 
bogataše, siromahe, osobe svakog položaja. Potresan prozor. Vidio 
sam u Čistilištu razne članove moje obitelji. Vidio sam razne osobe 
koje sam upoznao u prošlosti, one koje su mi prouzrokovale velika 
trpljenja i to mi je uzrokovalo veliku bol, a u nekim slučajevima i 
veliku utjehu. Božji putovi su neistraživi. Često se varamo kad želimo 
unaprijed smjelo suditi vječnu sudbinu osoba koje smo dobro poz- 
navali. Božji sudovi se ne mogu usporediti s našima, jer On sudi po 
svojoj beskrajnoj Mudrosti, a mi po našem ljudskom viđenju, koje je 

dosta ograničeno. 

Pokazano mi je da su neki, koji su zvanično proglašeni svecima 
prošli kroz Čistilište. dok sam doživio veliku radost upoznajući druge 
koji su ravno otišli u Raj, no ti su uistinu rjeđi od prvih, i često se 
varano kad mislimo da je Božje Milosrđe neka vrsta očinske 
osjetljivosti koja u svemu traži izlike i opravdanja. Uistinu ne. to nije 
tako. Molitva, molitva, molitva.... 

"Gospodine prosvijetli moju dušu, vodi me u svojoj svetoj Volji. O, 
Marijo, nauči me slaviti Presveto Trojstvo!" 


OSOBE SVAKE DOBI I POLOŽAJA 


Imao sam milost da sam mogao posvetiti nekoliko trenutaka tijekom 
jutra molitvi za duše u Čistilištu. Upravo sam završavao molitvu svete 
Krunice, kad u živom svjetlu vidjeh moga Anđela čuvara. Bio mi je 
blizu. On uze blagoslovljene vode i dade mi je. Poškropio sam tom 
vodom onu čudnu svjetlost, koja se otvori i vidjeh da to bijaše Čisti- 
lište. Radilo se o beskrajnom prostoru bez granica, samo Križ je 
prelazio preko njega. Vidio sam na tisuće duša uronjene u boli trplje- 
nja, u plamen Božje ljubavi koji bijaše kao žar kojemu samo krv 
Janjetova može ublažiti vrućinu, te donijeti utjehu i olakšanje siro- 
mašnim dušama. Anđeo mi reče: 

"Prikazujući svete Mise najbolje se pomaže dušama u Čistilištu. 
Stoga i postoji u kanonu sjećanje na pokojne, te se tako naglašava 
jedinstvo cijelog Mističnog tijela i poziva vas se na molitvu za njih. To 
je dužnost svećenika, ali i vjemika. Duše u Čistilištu imaju pravo na 
vašu molitvu, kako liturgijsku tako i privatnu. Tako je sam Gospodin 
Bog htio i ustanovio." 

Ponovno sam vidio Čistilište, tisuće i tisuće duša, Vidio sam ljude 
svih klasa i naroda iz svake povijesne dobi i svakog uzrasta. Vidio sam 
velikane ovoga svijeta i siromašne (ne ponizne, nego socijalno siro- 
mašne, jer u Čistilištu nema nadnaravno poniznih). Vidio sam djecu i 
mladež, muževe i žene, starce. redovnike i redovnice. kraljeve, seljake, 

radnike, bogataše i siromahe, biskupe, čak i pape. kao i javne 
službenike, profesore...itd. Jako sam se prestrašio zbog tog viđenja i 
strašno začudio. A u meni bijedniku se rodila velika želja da molim za 
te siromašne duše. Shvatio sam da upravo to traži Gospodin i da mi je 
zbog toga i dao da imam ova viđenja: molitva za duše u Čistilištu i 
ubrzati trenutak njihova oslobođenja. Tada sve nestade iz mojeg viđe- 
nja. 


DUŠE KOJE PRUŽAJU RUKE 


Sveta Misa je za mene bila izvor velikih milosti. Cijeli dan je pro- 
lazio u jednom živom i blagom nutarnjem svjetlu, koje je očima moje 
duše otvaralo pogled u nevidljivi nadnaravni svijet. Bilo gdje da sam 
išao vidio sam veliki broj duša iz Čistilišta, dolazile su u tišini. veći- 
nom su biie okružene nekom vrstom magle boje pepela. uzdišući su 
pružale ruke bolno i tiho pozivajući na molitvu za njih. kao da su 
prosile našu moliivu. Koji potresni simbolizam. Prikazao sam za njih 
sve što sam danas radio. 

Za vrijeme Križnoga puta, koji sam za njih molio, stajale su iza 
mene gurajući se u masi, i vidio sam kao neki roj svjetlećih kapljica 
koje su na neki određeni način proizlazile iz molitve i padale na ove 
svete duše kav lagana osvježavajuća kišica. Kad sam zazivao 
Gospodina na poseban način sam Ga molio da nad ovim dušama 
obnovi obilni i životvorni izljev svoje Predragocijene Krvi. U više 
navrata sam vidio dvostruku rijeku Krvi koja je izlazila iz Rane Srca 
raspetoga Isusa koji je gorio ljubavlju, ili točnije sva njegova Krv se 
izlijevala kao jedan rijeka, a onda se dijelila u dva rukavca. Prvi je 
napajao Vojujuću Crkvu na zemlji, dok je drugi u obliku oblaka lebdio 
nad Čistilištem. Kad sam prikazivao Ocu Isusovu Otkupiteljsku Krv, 
kao neka padalina od svjetla izlijevala se na svete duše u Čistilištu, a 
one su je primale kao dobrodošlu kišu. slično kao osobe koje bi u 
pustinji doživjele osvježavajuću kišu. 

Kasno poslijepodne ušao sam u jednu Crkvu. uzeo blagostovljene 

vode i bacio u zrak, kako je to običaj u nekim mjestima, i kazao 
Gospodinu: "Bože moj, neka ova sveta voda bude namijenjena za duše 
u Čistilištu". Upravo tada se na podu gdje je pala sveta voda pojavi 
jedan izvor svjetlosti na koji su duše iz Čistilišta dolazile u masi uga- 
siti žeđ. Sve se događalo u tišini i velikom miru. 

Vidio sam da sve, apsolutno sve tijekom dana možeposlužiti za 
pomoć dušama u Čistilištu i biti prikazano kao nakana za njih: molitve, 
ali i dobra djela, djela pobožnosti, djela ljubavi prema Gospodinu, 
Mariji, svecima, bližnjima, djela poniznosti, djela milosrđa, sva 
trpljenja, mala dobrovoljna mrtvljenja, prihvaćanje bolesti i smrti, 
ukratko sve što možemo učiniti. I kada mi molimo za neke posebne 
nakane možemo uvijek pridružiti molitvu za duše u Čistilištu. To ne 
oduzima ništa učinkovitosti naše molitve za posebne nakane, naprotiv, 
duše iz Čistilišta ne zadržavaju ništa za sebe, i samo to da smo ih 
pridružili našim nakanama obogaćuje molitvu. Molitva se širi cijelom 
Crkvom od zemlje do Neba. 

Zahvaljujem Gospodinu što mi je dao ovo shvatiti. Kontemplirao 
sam sve to u velikom svjetlu, koje mi je donosilo mir. 


TRAJANJE I INTENZITET ČISTILIŠTA 


Na kraju molitve jedna duša, koja ponekad dođe preporučiti se u naše 
molitve, ukaza se preda mnom u velikom svjetlu. Sva sjajna, pružala 
je ruke govoreći: 

"Sine moj, hvala ti za sve tvoje molitve i svete Mise koje si dao 
služiti za mene, pogotovo ti hvala za posjete bolesnicima. Postigao si 
mnogo zasluga i to mi je bilo od velike koristi. Sada idem u Nebo." 

Moja je duša bila kao u zanosu zbog ovog videnja i utješnih riječi. 

Pokazao sam to osobi, koja nastavi: "Bila sam 13 godina u Čistiliš- 
tu, 13 godina goruće čežnje za Bogom u Nebeskom Pragu. Sada idem 
mome Spasitelju." 

Rekoh duši da je to bilo jako dugo vrijeme i da je nama teško samo 
nastojati zamisliti ga ili predočiti. Smiješeći se ona nastavi: "O, ne, nije 

bilo ni dugo ni kratko, bilo je točno onoliko koliko je trebalo biti. Vi to 
ne možete shvatiti, ali u Čistilištu vrijeme i intenzitet patnje je ista 
stvar. Naša najveća bol je nostalgija za Bogom. Što dulje očekuješ 
nekoga koga ljubiš to ti vrijeme polaganije prolazi i veća je bolna 
čežnja. Čistilište je sve to skupa zajedno." 

Dok je duša to govorila vidio sam kako se nad njom otvara isijava- 
juća svjetlost. Ukazaše se anđeli u bjelini, okrunjeni crvenim 
vijencem, prethodili su Blaženu Djevicu Mariju, sv. Franju Asiškoga, 
čije su stigmate izgledale kao užarena sunca, i dvije svetice, prijateljice 
ove duše: Tereziju Avilsku i Tereziju od djeteta Isusa. Duša uzdahnu i 
snažni polet je odnese prema Mariji koja otvori ruke. Vidio sam je na 
koljenima pored nogu naše Bezgrešne Majke. Ona se okrenu prema 
meni i nastavi govoriti: 

"Reći ću ti što je Čistilište: to je suobličenje duše u svojoj vječnoj 
dimenziji do punine mjere Isusa Raspetoga i proslavljenoga, dimenzi- 
je koja se mjeri ljubavlju i koja ja započeta kod svetog krštenja. To 
suobličenje u Isusu završava u Čistilištu, u dugom i bolnom čišćenju. 
Zahvali svima koji su s tobom molili za mene. Neću vas zaboraviti u 
Nebu." 

I nestade svega iz mog viđenja, a ja sam ostao u molitvi i zahvalji- 
vanju. 


RADOST DUŠA U ČISTILIŠTU 


Jutarnja molitva. Velika svjetlost mi se ukaza u nutarnjem viđenju. 
Vidim neku redovnicu starije dobi, koja je u ruci držala zlatno sito 
puno užarenog ugljena. Prišla mi je i pozdravila me: "Hvaljen Isus! - 
Uvijek bio hvaljen." Sveta duša iz Čistilišta me upita: 

"Dijete moje, hoćeš li moliti za mene? Nitko ne moli za mene, jer 
sam umrla u velikom miru i na glasu velike svetosti, te moje ljubljene 
sestre smatraju da sam sigurno u Raju, te stoga ne mole za mene." 

Obećao sam joj da ću se moliti i ona se zažari, intenzivna svjetlost 
ju je potpuno obasjavala, i ona nastavi: 


39 


"Kao što vidiš na Pragu sam Neba, gdje iz ljubavi žeđam mog 
nebeskog Zaručnika. Ta ljubav je istovremeno izvor moje radosti i 
uzrok mučne boli. Naša bol je ujedno i naša radost u Čistilištu. jer je 
čežnja za sjedinjenjem iz ljubavi, mučeništvo ljubavi." 

Molim za ovu dušu i pomalo komadi užarenog ugljena padaju iz sita, 
koje se tako malo po malo prazni. Sveta redovnica se na to i ne obazire 
i podižući oči prema Nebu s radošću mi reče: "Počinješ upoznavati 
Čistilište, čije si radosti i muke već iskusio. Reci svojoj braći da su 
radosti, pa i one najveće na zemlji, tek vjetar i dim prema uzvišenim 
radostima Čistilišta. Nema veće radosti za dušu do li biti u Nebu, biti 
u vječnom blaženstvu. Ali odmah poslije toga nema veće sreće od 
kušanja svih radosti u Čistilištu. Znaj još i ovo, što se više 
približavamo sjedinjenju s Bogom toliko više jenjavaju naše, boli te se 
sažimlju u goruću čežnju, koju mi u Nebeskom Pragu kušamo. Govori 
ljudima o mukama u Čistilištu, ali govori im i o njegovim neizrecivim 
radostima." 

Sva ražarena sestra nestade iz mog viđenja, a ja ostadoh utješen. 


DUŠE IZ ČISTILIŠTA NAS LJUBE 


Tijekom dana posvetio sam vrijeme molitvi za duše u Čistilištu i bio 
blago utješen. Na kraju Križnoga puta Anđeo čuvar mi se ukaza. 
Približi mi se i reče: 

"Dijete moje, treba moliti za ove svete duše, pronaći i najmanje 
trenutke tijekom dana i prikazati Bogu molitvu za duše u Čistilištu. 
Morate za njih moliti. to je obaveza ljubavi, koja slavi Boga, a za vas 
je i dug zahvalnosti." 

Ova zadnja riječ me iznenadi. Pitao sam svog Anđela da li mi hoće 
to pojasniti, a on ozbiljno nastavi: 

"E da, dug zahvalnosti. Svete duše iz Čistilišta mole za vas. zago- 
varaju vas kod Božjeg Veličanstva u granicama koliko im to Bog 
dopusti. Njihova molitva i zagovor za Vojujuću Crkvu su jako moćni." 
To me jako razveselilo. Slušao sam Anđela kako mi objašnjava: 


40 


"Dobro znaš da svete duše u Čistilištu ne promatraju sebe. One žele 
samo proslaviti Boga. Ponekad Božje Milosrđe njima pokaže duše na 
zemlji njihove težnje, kušnje i napore, a iznad svega Božji plan s 
njima. Tada one mole da se ostvari taj plan i proslavi se Bog. O da, 
duše iz Čistilišta vas ljube. Ljube vas savršeno u Bogu, jer nisu 
obuzete svojim patnjama, niti opojene svojom mukom, one se ne nad- 
vijaju same nad sobom, gledaju vas u Bogu i zbog Boga, te u tom 
Božjem svjetlu mole za vas. One više nisu osjetljive na vaše čisto 
ljudske osobine koje nemaju nikakvu vrijednost u Čistilištu, kao ni u 
Raju. Vaše jedino blago je vježbanje u krepostima, vjerna i zahvalna 
molitva, blaga milosti koje vam Majka Crkva stavlja na raspolaganje. 
Sve drugo je ispraznost predodređena da gori plamenom ljubavi koja 
vas mora ražariti." 

Duša je moja kušala ovu pouku koju mi je Anđeo ozbiljno prenosio 
s jednom vrstom žalosti u glasu. Pitao sam ga razlog tome, a on doda: 

"Jer vi ne ljubite dovoljno Boga, jer ne radite dovoljno na njegovu 
Slavu! To vide i duše u Čistilištu kad im to Bog pokaže, i to im 
prouzrokuje dodatno trpljenje. One tako povećavaju molitvu za svoje 
rođake, koji su još na zemlji, svoje dobrotvore i za sve duše koje im 
Gospodin pokaže. One mole i za sve nakane koje su zapostavljali dok 
su bili na_zemlji, ali ne mole nikada za same sebe. Ti to dobro znaš, 
već sam ti objasnio." 

Budući da mogu sve pitati svoga Anđela čuvara, u granicama 
poslušnosti mom duhovnom vođi, upitao sam ga na koji način nas 
svete duše poznaju, a on mi odgovori: 

"Već sam ti rekao, u svjetlu Božjeg Milosrđa. Njihov način spozna- 
je je puno uzvišeniji nego li vaš na zemlji i može se usporediti s našim 
anđeoskim. Svete dušu u Čistilištu imaju intuitivnu spoznaju Vojujuće 
Crkve i njenih potreba, na način kako to Bog dopusti, jer ta spoznaja 
ostaje u granicama, koje je odredila Božja providnost. Dogodi se da 
«Gospodin objavi dušama vaše prošnje, potrebe i patnje, tako da one 
mole za vas i isprose vam duhovnu ili vremenitu zaštitu. 

Ponekad Gospodin dopusti da vam se ukažu, te vas potaknu na 
molitvu za njih ili obnove vašu gorljivost i ožive vašu ljubav ili da vas 
zaštite od opasnosti, dogodi se rijetko, ali se dogodi, jer to Bog dopu- 

šta. Sve to ti pokazuje koliko vas ljube duše u Čistilištu. Vi morate 
moliti za njih, činiti dobra djela i žrtve za njihovu utjehu. 

Duša koja bi uistinu htjela pomoći ovim svetim dušama bila bi 
svaki dan na svetoj Misi, molila za njih na poseban način za vri- 
jeme sjećanja na pokojne u svetim Misama, zatim bi svaki dan 
molila krunicu s posebnom nakanom za ove svete duše, i na kraju 
bi molila Križni put za cijelu Crkvu i za duše u Čistilištu. Da, sveta 
Misa, Krunica i Križni put, jer Isusova Krv je njima od velike 
koristi, Krv koju Majka Božja širi potocima utjehe u Čistilištu." 

On zašuti i nestade s mog pogleda, a ja ostadoh jako vedar i radostan. 


STVOREN OD MILOSRDNE LJUBAVI 


Cijeli današnji dan, a pogotovu svetu Misu prikazao sam za dušu 
jednog svećenika, čijoj sam agoniji i smrti imao milost prisustvovati. 

U vrijeme zahvaljivanja moja duša je bila u zanosu Božjeg svjetla i 
vidio sam očima duha, mladog svećenika kako je uzlazio u Nebo, 
praćen anđelima i grupom svetaca među kojima bijahu sv. Franjo 
Paulski, sv. Rita iz Casciae i sv. Gabrijel od Žalosne Gospe. Ne znam 
zašto baš oni bijahu tu, možda zato što je mladi svećenik prema njima 
gajio posebnu pobožnost. Ova slavna pratnja je uzlazila u svjetlu sve 
do Presvete Djevice, koja je bila obučena u bijelo i smiješila se 
mladom svećeniku. Činilo mi se da je Marija tu kako bi prihvatila 
svoga sina i uvela ga na neki način u prisutnost Presvetog Trojstva. 
Viđenje je bilo tako lijepo. Kad je mladi svećenik došao blizu Mariji 
nježno se osmjehnu, a Ona mu gestom ruke ukaza na mene. Tada se on 
okrenu prema meni, pruži mi ruku i osmjehujući se reče: 

"Hvala, sine moj, za tvoje molitve i pomoć. Idem u kuću Oca moje- 
ga, ali da znaš da te neću zaboraviti. Kaži svima da je Čistilište 
stvoreno iz Milosrdne Ljubavi. Ono je remek djelo Milosrdne Ljubavi, 
ali ne manje i Božje Pravde. Samo jedan naš grijeh zaslužuje vječnu 
kaznu u Paklu, ali Otac ne želi smrt svoje djece. On želi njihovo 
spasenje i život u njemu zauvijek. Reci svoj svojoj braći da je 

Milosrdna Ljubav stvorila Čistilište." 

Duša je moja bila u ekstazi. On na meni napravi znak velikoga križa 
koji je bio sav svijetao, zatim sa Presvetom Djevicom uđe u Nebesku 
Slavu. Tada svega nestade iz moga viđenja. 


POSEBNI SUD 


Bdio sam kod jedne umiruće osobe. Vladala je tišina i molitva, jer u 
ovim tako tajanstvenim trenutcima, kada duša izgubi svijest i nalazi se 
blizu prelaza, riječi ostaju uzaludne i prazne. Tom prigodom Gospodin 
mi je htio dati svjetlo o Posebnom sudu duše. Moj Anđeo čuvar je bio 
prisutan blizu mene, vidio sam ga očima svoje duše. Podržavao me i 
vodio. Tek što je osoba, jedan adolescent, umrla, vidio sam kako nje- 
gova duša blago napušta tijelo. Gledajući to shvatio sam zašto tijelo 
nazivaju leš. Tada se mladićeva duša odmah nađe u prisutnosti 
neusporedivog sjaja svjetla, zaslijepljujućeg blještavila. Moj Anđeo 
čuvar mi u tom trenutku reče: 

"Ova svjetlost koju vidiš je Slava Božja, to jest, odsjaj njegove 
Svetosti. U trenutku kad se duša odvoji od tijela, ona se odmah nađe u 
prisutnosti Slave Božje, ne vidi Boga, nego odsjaj njegove Svetosti." 

Zahvaljujući jasnom nutarnjem viđenju konačno sam mogao shvati- 
ti što se sve događa istovremeno odmah nakon smrti, a nemoguće je 
mjeriti bilo prostorno bilo vremenski. Prije svega vidio sam dušu kako 
je sva bila prožeta, kao probodena, zrakama ovog živog svjetla, koje ju 
je obuzimalo. Svi grijesi i zle sklonosti bili su potpuno nestali sa 
samom smrću, kako se meni činilo, na duši su ostale posljedice i kazne 
za počinjene grijehe još neokajane. Također i sklonosti duševnih moći 
prema zlu bile su ispravljene. One su se kao istopile pod zrakama ovog 
vanrednog svjetla. To je jako teško objasniti. Izgleda mi da navika u 
grijehu ostavlja u nama kao neki trag, jednu vrstu slabosti, posljedicu 
grijeha po kojoj smo ranjivi od zla. Upravo to je bilo nestalo. 

Istovremeno, u prisutnosti Slave Božje, duša je bila posve privučena 
Ljubavlju i podložna Bogu u čudesnoj privlačnosti na koju je ona 

odgovarala živom željom da se s Njime sjedini prepuštajući se potpuno 
djelovanju čiste Volje Božje. U isto vrijeme duša u svjetlu, koje ju je 
obuzimalo i ražaravalo ljubavlju, primjećivala je Božju Svetost u kojoj 
se ona vidjela kakva je, rekli bismo, objektivno bila. To je bilo kao 
jedno božansko svjetlo istine u kojem duša osjeća, u istom trenutku 
kad mu pristupa, užasnu odbojnost grijeha i njegovih posljedica. Ona 
upoznaje ovu mržnju prema grijehu, jer je uronjena u Božje svjetlo, 
koje joj pokazuje beskrajna savršenstva Božje ljubavi. 

U tom gibanju privlačnosti u svjetlu istine, duša je osobno pred 
samim Bogom bez da se On još objavi duši. Bog se pokazuje u ovom 
svjetlu i po privlačnosti ljubavi. Radi se o nevjerojatnom susretu. Ali 
tada, iako žarko želi odgovoriti na tolike poticaje Božje ljubavi, duša 
je u sebi otkrila teške i bolne prepreke, koje joj priječe potpuno 
predanje u privlačnost Božje ljubavi prema njoj. To je kazna za grije- 
he i ono što ostaje za zadovoljiti Božjoj Pravdi. Vidio sam dušu u 
ovom stanju nutarnje rastrganosti, koja spada u bit Čistilišta. 
Rastrganost duše između privlačnosti Božje ljubavi i stvarne nes- 
posobnosti u kojoj se ona trenutno nalazi da potpuno odgovori na ovu 
privlačnost. 

Sve to je bilo jasno pokazano mom umu i bilo jasno mom razumu, 
pa ipak znam dobro, da to ne mogu jasno izraziti, jer su riječi neprik- 
ladne za iskazati ovu stvarnost. Istovremeno zahvaljujući jako živim 
slikama očima duše sam vidio druge stvamosti. Kontemplirao sam 
Anđela čuvara ovog mladića koji je bio pored njega u molitvi. 1 
Presveta Djevica je bila u molitvi u podnožju Slave Božje skupa s 
drugim svecima, koji su zagovarali dušu. Vidio sam dolje nisko, 
crnom ponoru plamena razjarenog Đavla, koji je bljuvao vatru skupa s 
cijelim Paklom, jer mu je ova duša, budući da je spašena, pobjegla. 

Ne znam da li duša u trenutku Posebnog suda može sve ovo vidjeti, 
jer ovaj sud mi je bio pokazan kao Božje djelo, koje On čini nad 
dušom, suočavanje posve osobno duše s tajnom Boga. Izgledalo mi je 
da duša u tom trenutku ima jedino viđenje Slave Božje. Ipak, vjerujem 
da duša sve ovo osjeća, da zna više nego li vidi. Marija uistinu moćno 
zagovara, kao i sveci, iako duša u trenutku suda ima samo općenitu 
spoznaju, na određeni način intuitivnu, zagovor moćno djeluje i cijelo 

Nebo u njemu sudjeluje. On je kao veliki poticaj i opći polet ljubavi 
prema duši koja stupa pred Boga. 

Nisam čuo da je Bog izrekao presudu; sud se sigurno dogodi, ali u 
tajni osobnog odnosa Boga s dušom koja pred Njega dolazi, i on je, 
kako mi se činilo, posljedica spoznaje koju duša ima u ovom svjetlu 
istine. Presuda, ako se može tako nazvati Božje djelo u duši, koja je 
suđena, je izravno shvaćena od duše koja je pred sudom u svjetlu 
Božje Svetosti. Duša se tada sama suobličuje čistoj Volji Božjoj, koja 
je ljubav i pravednost. 

Bilo mi je pokazano, da je ponuda koju duša prima da se suobliči čis- 
toj Volji Božjoj, za dušu prigoda da u punini slobode odlučuje, jer je 
ona dar čiste Volje Božje. Duša se u ovom suočavanju s Bogom preda- 
je čistoj Volji Božjoj sukladno svome stanju, bilo da ulazi u Nebesku 
Slavu, bilo da se povlači u Čistilište, bilo da se baca u plamen Pakla. 

Nikada se neće dovoljno shvatiti koliko je lažna i pogrešna pre- 
dodžba o užasnom Bogu, koji s optužujućim prstom pokazuje duši 
Čistilište ili Pakao. Ne, Bog je Ljubav, a ljubav sve sebi privlači i 
uvjerava. 

Vječnost jedne duše nije Božja odluka, nije odluka Boga koji se 
pojavljuje kao osvetnik, nego je slobodna odluka duše, nema u Bogu 
odluke, nego samo i jedino čin ljubavi, Bog je Ljubav. 

Duša, koju sam vidio u prisutnosti Slave Božje, se povuče u Čisti- 
lište sama od sebe, vedro, ostajući u živoj želji privučena Božjom 
ljubavlju. Čini mi se da duše u Čistilištu, na jedan otjastven način, nas- 
tavljaju opažati sjaj Slave Božje, te kušaju veliku privlačnost prema 
njoj u snazi ljubavi. Sav Posebni sud se dogodi u jednom trenutku i On 
je djelo dara Božje ljubavi duši. Izgleda mi da duša poslije Posebnog 
suda, iako je on izvan vremena kakvog mi poznajemo, je pozvana na 
sve veću i uzvišeniju spoznaju ovisno o njenom stanju. Pa ipak to ne 
povećava zasluge koje je duša zadobila na zemlji, niti stupanj njene 
slave u Nebu. Nego koliko Bog više čisti dušu u vatri svoje Svetosti, 
toliko se duša više njemu uzdiže. 

Kad je neka duša pripuštena blaženom gledanju Boga, tada ima 
neposrednu spoznaju samoga Boga s kojim je sjedinjena i na osnovi 
ove spoznaje Boga i otajstva Neba. Kad se ona nalazi u Čistilištu, uvi- 

jek prima spoznaje, a pogotovu prigodom nekih liturgijskih blagdana i 
pohoda svoga Anđela čuvara, Presvete Djevice ili nekih svetaca. Ona 
ih vidi u Bogu, kontemplira ih u Njemu, koji za nju ostaje i dalje skriv- 
en. A što se tiče Pakla, duša koja je u njemu, upravo zbog $vog stanja 
je podložna opažanju i viđenju Đavla, drugih prokletih duša i duhova 
tame đavolskog svijeta. Ovo mi je pokazao Gospodin o Posebnom 
sudu prigodom smrti jednog prijatelja. 


SVJETLO O STANJU DUŠA U ČISTILIŠTU 


Dok sam obavljao Svetu uru kao naknadu za duše u Čistilištu, bilo 
mi je pokazano da našim molitvama i žrtvama možemo puno olakšati 
patnje dušama u Čistilištu, te skratiti vrijeme njihova čišćenja. Na 
poseban način sveta Misa ima neprocjenjivu vrijednost kad se za njih 
prikaže, pogotovu ako se njoj prisustvuje sabrano tijekom tjedna. 

Vidio sam također i vrijednost djela ljubavi, posjeta bolesnicima, 
davanja milostinje i prihvaćanja osoba. Bog preobrazi sav naš napor i 
dobru volju u milost ispomaganja ovim svetim dušama koje su maksi- 
malno zahvalne. 

Vidio sam da duše koje najviše moraju trpjeti u Čistilištu su one koje 
su griješile protiv ljubavi, u vrijeme njihova života na zemlji nisu nas- 
tojale usavršiti se u ovoj kreposti, koje nisu znale distancirati se od 
samih sebe i služiti Gospodinu i svojoj braći. Vidio sam još i do koje 
mjere grijesi jezika, požude, zavisti, navezanosti na materijalna dobra, 
traženja udobnosti... su uzroci užasnih muka u Čistilištu. Naprotiv, 
djela ljubavi, milosrđa, strpljenja prema braći, blagost, čednost, radost 
drugima dana, predanje u čistu Volju Božju, pogotovu kad se smrt pri- 
bližava u budućnosti skraćuju i ublažuju naše Čistilište. 

Čim duša dođe u Čistilište s njenih očiju padnu kao ljuske, i njen 
pogled se podiže prema suncu koje ju zasljepljuje. Duša vidi u toj 
zasljepljujućoj jasnoći sjaj koji joj je odredila Božja ljubav kad ju je 
stvarala iz ničega i neistraživa bogatstva koja je od početka bila poz- 
vana posjedovati od Ljubavi Božje. Ali njen život proveden na zemlji 

pogleda uprta u zemlju i njene lažne privlačnosti, svijet i njegova pro- 
lazna svjetla. te je zbog grijeha duša postala slijepa i izgubila iz vida 
čistoću Božje ljubavi. Sad kad su se njene oči otvorile, one su odveć 
sjetilne da bi mogle podnijeti sjaj tolikog savršenstva, tako da duša 
kuša neprestanu patnju. Ona je kao slijepa u svjetlu i kao da joj 
plamene strijele probijaju glavu. Istovremeno duša je sabrana u velikoj 
šutnji, ljubavi i čistoj patnji, koja je čisti od svih prljavština svijeta 
kojima je posvećivala previše pažnje, naslađujući ne njima, te je tako 
učinila svoje uši nesposobnima da slušaju Riječ Božju. 

Ova tišina smrti krajnje je bolna, jer je duša bila navikla kretati se 
među tisućama zvukova i glasova svijeta, a njeno ranjeno uho želi 
nešto slušati, a ne čuje ništa i zbog toga je rastrgana u muci, duša je u 
Božjoj zasjedi. Ona koja je svugdje trčala, nije nalazila ni u kojem 
stvorenju počinak, i tražila ga uvijek na drugom mjestu osim u samoj 
sebi, u Čistilištu je kao paralizirana, nepokrema u želji koja je goni 
prema Bogu koji je privlači. Ona je žestoko izvučena van sebe, gdje je 
drži teret duga grijeha i nesavršenosti. Cijelo njeno biće je rastrgano, 
ona se osjeća rascijepana jer je sad _ucijepljena u Raspetoga Krista, 
kojemu se mora suobličiti. 

Duša u Čistilištu mora se predati u čistu Volju Božju i biti suobliče- 
na Raspetom Sinu Božjem. Neće moći biti oslobođena iz Čistilišta sve 
dok Otac, koji je promatra u svom pravednom gnjevu, ne prepozna u 
njoj lice Jedinoga koji Ga može umilostiviti, Isusa Raspetoga. Tako 
duša, trošeći se u gladi, može se zasitit samo svojom željom. Iscrpljena 
neugasivom žeđu, dobiva za piće samo svoje gorke suze koje je ne 
osvježavaju, ali ona u ovoj razdirućoj gladi i žeđi želi čistu volju 
Očevu koja je jedina njena hrana u Čistilištu Božje ljubavi. Duša koja 
se na zemlji svaki čas udaljavala od Boga i same sebe, te se gubila u 
stvorenjima, trajno je sebi vraćena jedinim pogledom, kojim ju je 
beskrajno i svemoguće Božje Milosrđe pogledalo. Ona se vidi u bol- 
nom svjetlu ovog Milosrđa koje nazire po učincima koje ono najdublje 
u njoj čini, a to su: nutamje oslobađanje od navezanosti, samo- 
poništenje i zaprepaštenje užasnije od najvećih grčeva koje bi iscr- 
pljeno tijelo moglo upoznati u najtežim bolestima na zemlji. 

Duša je potpuno odvojena od bilo kojeg stvora i samo u svojoj bije- 

di nalazi veličinu boli stanja stvorenja. Ona zna i sada kuša što to znači 
biti stvorenje koje je proizišlo iz ruke i srca ljubljenog Boga, kuša to 
stanje po cijenu poniženja i napuštenosti. Sva stvorenja su joj oduzeta 
i Stvoritelj joj se daje tako da ona spoznaje u ljubavi i boli da mu pri- 
pada. Htijela bi trčati mu u susret, dodimuti Ga, uhvatiti Ga, a nalazi 
da je sama u sebi zadržana, svezana posljedicama grijeha pod Božjom 
rukom, koja nju iskrivljenu drži, a ona ne želi ništa drugo do li da je ta 
moćna ruka drži. Ona je odvojena od svega što nije Bog, nespoznajući 
čak da postoji bilo što drugo osim Njega i u Njemu. Duša spoznaje 
Boga neposredno, kao kroz plameno zrcalo koje ona ne može i ne želi 
prijeći osim kad je Bog odluči uvesti. 


U SLATKOJ MARIJINOJ BLIZINI 


Za vrijeme večernje molitve moja duša je bila prepuna blagosti, kao 
da je Marija držala moje srce u svome Srcu, u neizrecivoj slasti i miru. 
Na kraju molitve vidim je, ukazuje mi se u velikom svjetlu nad vatrom 
koju prepoznajem kao Čistilište. Presveta Djevica je na nogama, ruke 
su joj ispružene prema plamenu, snopovi svjetla izlaze iz njenog Srca 
i ruku te se kao obilna kiša slijevaju u Čistilište. Ona moli, nježno se 
smiješeći. Na određen način Čistilište se otvori mom pogledu. U pla- 
menu sam vidio mnoštvo duša koje pružaju ruke prema Majci Božjoj, 
s povjerenjem mole i dobivaju kao jednu osvježavajuću kišu koja 
izlazi iz njenog Srca i prelijeva se iz njenih ruku. Među dušama, izne- 
nađen, prepoznajem mladu djevojku koju su preporučili u moje 
molitve. Već mjesecima je bila bolesna od teške bolesti i mnogo je trp- 
jela. Presveta Djevica mi je rekla: "Sine moj, ona neće ozdraviti, moj 
Sin je hoće imati sa sobom. Čeka je u Nebu." 

I tako, dakle, već je bila u Čistilištu. Poslije ovog iznenađenja počeo 
sam moliti za nju. Tada se djevojka okrenu k meni na način da ni čas 
nije prestala gledati Mariju i reče mi: 

"Da otišla sam sa zemlje. Presveta Djevica je jučer došla i potražila 
me. Već je prije bila dolazila utješiti me, nasmješti mi se i ohrabriti me. 

Moji zadnji dani na zemlji su prošli u slatkoj Marijinoj prisutnosti. Kao 
što vidiš spašena sam. Ne prestajem zahvaljivati Bogu i slaviti Ga, 
vječno ću pjevati njegovu Milosrđu. Umrla sam mlada, ali sam spaše- 
na. Presveta Djevica mi je puno pomogla, jer je bilo uistinu teško. Ona 
me naučila kako da zaboravim na samu sebe Isusu za ljubav i za našu 
braću. Ne prestajem slaviti i zahvaljivati Gospodinu za veliki dar nje- 
gove i naše tako ljubezne Majke. Moli Boga za mene, i ako Bog 
dopusti moli za moje roditelje da budu jaki i da njihova vjera bude 
čvrsta kako bi u svemu slavili Boga". 

Zatim svega nestade. Ostao sam u slatkoj radosti. Tri dana nakon 
toga dođe mi pismo u kojemu su me obavijestili o smrti djevojke. 


PUNI SMO NADE 


U ovoj zimskoj noći sve je vedro i mimo, prikazujem Gospodinu 
ovaj mir koji sve obuhvaća i zanosi moju dušu. Dok molim moj Anđeo 
čuvar se ukaza na stepenicama oltara, pokloni se pred Svetohraništem, 
zatim u tišini dođe do mene i blago mi reče: "Gledaj i moli za ovu 
dušu." 

Vidio sam u moru vatre koja mi se iznenada ukaza brojne duše u Čis- 
tilištu, među kojim prepoznadoh mladu djevojku koja je nedavno 
umrta. Ona me dobrohotno pogleda i pružajući ruke prema meni reče: 

"Mir Isusov i Marijina slast neka budu u tvojoj duši. Kao što vidiš 
još sam u Čistilištu. Dolazim tražiti te da moliš za mene. Gospodin to 
dopušta. Nemoj se žalostiti što sam još u Čistilištu, nego moli i zah- 
valjuj Bogu za mene. Mi smo ovdje puni nade i gorimo plamenom 
Božje ljubavi, privučeni smo Ljubavlju. Goruća je čežnja, ali mi smo 
strpljivi i sretni. Ne znam dali ću dugo ostati u Čistilištu i to me ne 
brine, mi o tome niti ne mislimo. Jedina naša briga je proslaviti Boga, 
i ako dolazim k tebi to je zato da te pozovem da isto činiš moleći za 
nas. Kad molite za nas slavite Božju ljubav, pjevajte beskrajnom 
Božjem Milosrđu sjedinjujući vašu molitvu s našom. Molite 
neprestano za nas kao što mi molimo za vas.“ 

Nje je nestalo iz mog viđenja. Tada mi pristupi Anđeo i zakijuči: 
"Da dijete moje, treba moliti. Moliti znači ljubiti, jer molitva je iskazi- 
vanje vaše ljubavi prema Bogu i ovim svetim dušama. On je u 
Nebeskom Pragu. Prikazivala je Bogu svoje velike patnje za vrijeme 
agonije i to joj je zadobilo velike milosti obraćenja, ne samo za sebe, 
nego i za mnoge druge duše. Očišćena je u patnji i njeno Čistilište neće 
biti dugo." 

Svega nestade, a ja sam u duši osjećao slatki mir. 


SPAŠEN SAM, JER SAM BIO DOBAR 


Prvi dan u godini, svetkovina Majke Božje potamnjena je bolju zbog 
gubitka bliske osobe. Presveta Djevica ipak mi daje veliki mir u duši, 
slatku blagost i neprestano je ponavljala u mom srcu: 

"Ja sam Majka, ja sam tvoja Majka, vaša Majka. Držim vas u svom 
Majčinskom Srcu!" 

Poslije sv. Mise Gospodin mi pokaza pokojnika kao na nekoj uzvisi- 
ni okružena živim plamenom. Već dva dana prije imao sam milost vid- 
jeti ga, ležao je pokriven nekim zastorom, nekom vrstom maglene 
odjeće koju sam već spominjao. Ja sam mogao vidjeti njega, ali on nije 
mogao vidjeti mene. Trebalo je moliti. Sad je na nogama i s 
određenom radošću mi pruža ruke smiješeći se nostalgično. Ne usuđu- 
jem mu se ništa govoriti, ni učiniti koju gestu, ali ne mogu zadržati 
suze. Moj Anđeo čuvar je tu blizu nas, drži svoju ruku na mojoj. On 
napravi veliki znak križa koji dragi pokojnik sabrano ponovi za njim. 
Ja sam pružao ruke prema njemu, a on mi reče: 

"Zahvaljujmo Gospodinu, beskrajno je njegovo Milosrđe. Vidiš 
spašen sam, raduj se, spašen sam!" Budući da sam plakao bez riječi, to 
ga je izgleda ražalostilo i tada on s dozom ozbiljnosti nastavi: 

"Ne plači. Ti trebaš biti snaga našim rođacima, trebaš im biti blizu i 
utješiti ih, okružiti većom pažnjom, pokazati im svu ljubav koju imam 
za njih, koju oni sada ne mogu primjetiti. Da, ti trebaš biti njihova 
snaga." 

Umomo sam odgovorio: "Kako mogu biti njihova snaga? Molim 
Boga da im pomogne, želim biti slobodan i plakati, osjećam potrebu 
za tim." Anđeo je bio jako ozbiljan i uhvati me za ruku, a mladić posta 
strog, te mi zapovjedi: 

"Ne plači. Tvoje suze će povećati moje muke, oduzele bi mi utjehu 
koju bi mi tvoje predanje i radost mogli zaslužiti. Ovdje nema zasluga, 
ali vi možete prikazati vaše zasluge za nas. Znaš koliko očekujemo 
vaše molitve, djela ljubavi i misli na nas. I najmanja molitva za nas je 
kao čaša hladne vode koja bi se dala osobi koja umire u pustinji od 
žeđi, i najmanja prolazna misao je lagani lahor u ovoj plamenoj pusti- 
nji, u plamenu ljubavi koja nas pali. Kada bi ti sve to znao. Spašen 
sam, jer sam bio dobar. Gospodin me sačuvao od oholosti, egoizma i 
laži, ali najviše trpim jer sam zapostavio tražiti Njega u životu i tako 
izgubio mnogo vremena. 

Ovdje oikrivam svijet beskrajne Ljubavi i čuđenje ublažava moje 
muke. Da, bio sam dobar, a Bog se prema meni pokazao krajnje dobar. 
On mi otkriva svoju najveću Dobrotu, te je ljubim i klanjam joj se. 
Budi jaka i dobra duša, i kaži svima da budu dobri. Bog je ljubav, neka 
ljubav bude u vama. Molite za nas, to je vaša dužnost, dužnost ljubavi 
prema Bogu kojega slavite, prema kojemu nas potičete i približavate u 
ovom svijetu, nas koji gorimo od želja da ga kontempliramo. To je 
vaša dužnost i prema nama, dušama u Čistilištu, kojima pomažete i 
olakšavate im muke. Znaš li da je molitva za duše u Čistilištu vaš 
doprinos jedinstvu mističnog Tijela Crkve? Neka budu jedno, neka svi 
budemo jedno u Jednome." 

Zašutio je i gledao me s velikom blagošću. Bio sam potpuno utješen. 
On otvori ruke i gledajući u Nebo s radošću mi reče: "Otkrivam čude- 
sa beskrajne Ljubavi koja me je pozvala, obuzet sam Ljubavlju, i sada 
idem prema Ljubavi. O, Gospodine, sve su moje želje pred Tobom i 
vapaji moji nisu ti skriveni." 

Pogledao me, a ja sam završio razgovor moleći: "U Gospodina se 
uzdaj, ojunači se, čvrsto neka bude tvoje srce, u Gospodina se uzdaj!" 
(Ps 27,14) 

NEKA MOLITVA BUDE SREDSTVO ZAJEDNIŠTVA 


Zadnji dani su bili naporni. Mladi rođak, koji je nedavno preminuo, 
sahranjen je na privremenom mjestu. Obitelj je bila sabrana, a patnja 
se malo po malo pročišćavala. Poslije svete Mise za vrijeme zahvale 
vidio sam pokojnika pored oltara, bio je okružen prozirnim plamen- 
ovima. Napravio sam znak križa. On mi priđe i pozdravi me riječima: 

"Zahvaljujmo Gospodinu, vječnoj Dobroti! Znaš li da sam vidio 
Presvetu Djevicu Mariju? Ona je Majka Dobrote, došla je donijeti mi 
cvijeće". Na moje radosno čuđenje i iznenađenje on nastavi govoriti: 

"Da cvijeće je za mene znak vaših molitava. Mnoge osobe, od kojih 
neke i ne poznajem, prikazuju za mene svoje zasluge. Vidio sam da 
neki od tvojih prijatelja mole za mene, pa i ja s moje strane molim za 
njih, pogotovu za svećenike i redovnike. Mi ovdje molimo za vas. za 
Vojujuću Crkvu, za sve vaše velike nakane kad nam ih Bog hoće 
objaviti, a On drži da to nije uvijek potrebno. Za nas je to velika utje- 
ha. Čistilište je svijet molitve, molitve nadoknade. Mi molimo za 
širenje Božjeg Kraljevstva, za dolazak njegova Kraljevstva Ljubavi i 
Mira, to jest za obraćenje siromašnih grešnika i posvećenje duša. Neka 
molitva bude sredstvo zajedništva između Neba, Čistilišta i Zemlje!" 
Moja duša se raduje. Želim ga ispitivati, a on me ozbiljno pogleda i 
odgovori: "Ne zaboravi da puno trpimo. Usprkos svega ja sam u muci 
jer jedan poticaj me goni prema Božjoj Ljubavi. On je jači od moje 
sposobnosti odgovora na ljubav, mogu odgovorit samo sukladno 
mome trenutnom stanju, ali ja ljubim ovu patnju. To je patnja ljubavi, 
pravedna je, težim samo za Bogom, samo za Bogom." 

Ja ga saželjavam. i to mu kažem, a on u nostalgičnoj radosti odahnu 
i upirući oči prema Nebu mi reče: "Dobri Bože, o kako si dobar, kako 
si dobar. To nije poznato, nažalost ne želi se znati. Nije mi važno osta- 
ti malo vremena u Čistilištu, ako imam utjehu da sam zaokupljen 
Bogom!" 

Dok mi je govorio uzeh blagoslovljene vode i pružih mu je na 
otvoren dlan. On reče: "To nam uzrokuje veliko olakšanje. Ne treba 
zapostaviti blagoslovine. Mislim da kad sam ulazio u Crkvu nisam 
nikada zaboravio služiti se blagoslovljenom vodom, iako je često ta 

gesta bila mehanička i rijetka. Budući da sam bio zapostavio praktici- 
ranje vjere na zemlji, moram se skoro stalo zadržavati u nekoj crkvi, 
najčešće blizu oltara, ponekad i pod oltarom, kad Bog dopusti. Mi tu 
primamo velike utjehe po prikazivanju milosti Presvetog Sakramenta. 
Često sam toga lišen zbog moje osrednje gorljivosti. Tješi me da se 
prikazuju sv. Mise za duše u Čistilištu, ne samo za mene nego i za sve 
ostale. Gospodin prima vaše molitve i predaje ih svojoj Presvetoj 
Majci da ih Ona namjeni za pomoć dušama u Čistilištu. Ti znaš da je 
Bezgrešna Marija Majka Dobrote. Ona je potpuno predana u čistu 
Volju Božju i uvijek spremna prihvatiti izljev njegove vječne Dobrote. 
Ona je sredstvo Božjih planova koje Ona savršeno s tolikom dobro- 
tom  ispunja. Jedno od blaga neke obitelji na zemlji je u tradiciji 
obitelji njegovati duboku i ukorijenjenu pobožnost prema Mariji. Ne 
zaboravi to nikada!" 

Moja duša se hranila tim prosvijetljenim naukom i zahvaljivao sam 
Gospodinu moleći za ovu dušu koja zaključi: "Znaš li da anđeli dolaze 
posjetiti nas. Tješe nas svojim pjesmama, neprestano slave Boga, te s 
poštovanjem i ljubavlju časte svoju Kraljicu. To nas ražarava ljubavlju 
i povećava našu želju, te se mi sa zahvalnošću sjedinjujemo s nji- 
hovom neprestanom pjesmom. Ponekad Presveta Djevica njima pov- 
jerava molitve da dođu i donesu ih nama u obliku osvježavajuće kiše 
koja donosi olakšanje. Kada vidim anđele, njihovu ljepotu, njihovo 
savršenstvo, povećava se u meni želja da vidim Boga, jer u anđelima 
je odraz Slave i Ljepote Božje, te nam je to od velike utjehe. To nas na 
određeni način hrabri, povećava u nama želju da vidimo Boga, koji je 
izvor svakog dobra, najveće Dobro." 

On se ponovno izgubi u nekoj vrsti ekstaze u kojoj podiže oči prema 
Nebu u neizrecivoj radosti. Zatim, nakon što je zadnji puta pogledao 
mene nestade iz mog pogleda. Moja duša je ostala zanesena, utješena 
i sretna. 


MOJE SU ME MILOSTINJE SPASILE 


Molio sam u svojoj sobi, kad ugledah pred sobom plameni vrtlog u 
kojemu je bio jedan čovjek kojega sam upoznao prije više godina, bio 
je već odavno mrtav. Čim sam ga prepoznao iznenadio sam se i u 
nutrini uznemirio, dali se možda radilo o iluziji ili đavolskoj varci. On 
napravi znak križa, a mir se spusti u moju dušu. Tražio sam od čovje- 
ka da ponovni sa mnom: "Isuse, Marijo, Josipe ja vas ljubim!". 

I on to učini. Ovog čovjeka je pratio strašan glas. Bio je nevjernik, 
prezirao religiju, govorilo se da je razvratnik, bez skrupula, nes- 
posoban za bilo kakvo dobro djelo, tvrd i strog prema radnicima i u 
obitelji, kockar, rasipnik, ukratko pripisivane su mu svake vrste grije- 
ha. 

Umro je nesretnim slučajem i nije imao vremena primiti sakramente, 
u malom mjestu nema zapreka jezicima i prepričavanju. Komentirala 
se njegova smrt i govorilo se u mjestu i da je vjerojatno bio zauvijek 
izgubljen. Nesvjesno sam i ja bio pao pod utjecaj tog mišljenja, pa kad 
sam ga vidio u Čistilištu to me jako utješilo. Bilo je prošlo otprilike 25 
godina od njegove smrti. On me pogleda, ja se osmjehnuh i počeh 
moliti za njega, a on tada uskliknu: 

"Hvala sinko moj, hvala! Bog dopušta da ti se ukažem, jer hoće da 
mi olakša muke, te dopusti da poslije toliko vremena budem utješen. 
Nitko u mojoj obitelji nije za mene molio, među rođacima sam bio 
zaboravljen, upoznao sam strašno čišćenje koje sam svojim grijesima 
zaslužio, ali sam kao što vidiš spašen. Znaš li što mi je zadobilo 
spasenje? Milostinje koje sam činio i brojnu pomoć slao mnogim 
osobama u potrebi. Imao sam dobro srce i to je bilo moje spasenje. 

Mnoge dobre osobe kojima sam pomogao molile su se za mene i nas- 
tavljaju se molit za mene, bez da znaju tko im je pomogao, jer sam sve 
činio u tajnosti, na anoniman način. Vidiš ne smijemo nikada nikoga 
suditi, niti se zaustaviti na onome što nam se čini. Hoćeš li se za mene 
moliti, hoćeš li zamoliti moje sinove da mole za mene? Tako se 
proslavljuje Bog i požuruju moje oslobađanje". 

Odgovorio sam mu potvrdno i bio je sav sretan. Prekriži se i iznena- 
da nestade, a ja sam ostao sam i meditirao njegove riječi. 

PRESVETA DJEVICA DOLAZI OSLOBODITI 
DUŠE IZ ČISTILIŠTA 


Na blagdan prikazanja Blažene Djevice Marije u hramu, poslije sv. 
Mise, produžio sam zahvalnu molitvu i zahvaljivao Gospodinu što 
nam je na dar ostavio svoju Majku. Molio sam ga da pripravi moju 
dušu za djelovanje Duha Svetoga, kako bi bila dostojna prikazanja 
Nebeskom Ocu, i potpuno predana čistoj Volji Presvetog Trojstva. Dok 
sam tako razmatrao, moja duše u slatkom miru se sabra u Bogu. Zatim 
mi se ukaza neizrecivo blago svjetlo u kojem sam vidio Majku Božju 
okruženu mnoštvom anđela i svetih kako ide u Čistilište noseći utjehu 
i ljubav. Prethodio ju je sv. Mihovil Arkanđeo. Najfinija rosa se spuš- 
tala iz njenog Srca i ruku te kao kišica padala po cijelom Čistilištu. 

Presveta Djevica cijelom Čistilištu donese milost utjehe i nade, zatim 
uziđe u Nebo zajedno sa brojnim dušama koje su bile oslobođene njen- 
im zagovorom. Vidio sam na stotine osoba kako ih prožima Slava 
Božja i kao da je cijeli Raj odzvanjao od usklika radosne pjesme. 
Među dušama koje su bile oslobođene prigodom ovog blagdana 
pokazano mi je da su bile i neke za koje sam prije par mjeseci bio poz- 
van moliti se. 


ULAZAK U NEBO I MOLITVA ZA SVETE 
DUŠE U ČISTILIŠTU 


Cijeli dan je prošao u prisutnosti duša iz Čistilišta. Vidio sam mase 
duša kako u tišini mole, u znak pomoći pružaju ruke. Bez prestanka 
sam za njih molio, a bio sam uznemiren ovim trajnim viđenjem koje se 
kao zastor nametalo svemu što sam gledao tjelesnim očima tijekom 
dana. Mislim da sam tako do noći vidio više tisuća duša koje su se 
redale tražeći naše molitve. Moj Anđeo čuvar ozbiljan uvečer mi reče: 

"Duše dolaze k vama kao prosjaci ljubavi i molitve". 

Uvečer pred kraj molitve, vidio sam veliki broj duša koje su dolazile 
k meni uzdišući, neke su me hvatale za odjeću. Bilo mi je pokazano 

koliko su ove duše zapuštene, same i zaboravljene. Čim prođe prvi 
studeni, većina ljudi, a kad prođe taj mjesec mnogi vjernici i svećeni- 
ci ne misle više uopće na duše u Čistilištu i ne mole za njih, izuzev 
ponekad usput. Pa ipak, ove dobre duše koje su sigurne za svoje vječno 
spasenje i koje potpuno zaboravljaju na same sebe za Slavu Božju 
pune su zahvalnosti prema nama kad dođu u Nebesko Blaženstvo. 

Još jednom sam vidio da im sveta Misa najviše pomaže i olakšava 
patnje, te da trebamo za njih prikazivati svete Mise. I sveta Krunica im 
pribavlja neprocjenjive utjehe kad sabrano razmatramo otajstva i u 
svakoj desetici dodamo jednu zdravo Mariju za duše u Čistilištu. 
Trebali bi puno od njih naučiti: trpjeti, šutjeti, moliti, ljubiti i klanjati 
se, ukratko predati se potpuno u čistu Volju Božju. 

Jutros je moj Anđeo čuvar tražio da molim za duše u Čistilištu. Ja 
sam to činio koristeći liturgijske tekstove dana. Govorio sam Bogu da 
smo svi njegovi u njegovom božanskom raspetome i proslavljenom 
Sinu, sinovi ljubljeni. Tijekom cijelog dana vidio sam neprestano duše 
iz Čistilišta. To viđenje mi se nametalo za vrijeme svih mojih aktivnos- 
ti. 

Ne znam da li se radilo o nutarnjem ili stvarnom viđenju, između 
ostalog to nije ni važno. Često su mase duša prolazile ispred mene bez 
da su išta govorile, išta gledale kao pod nekim teretom. Sve to je bilo 
jako potresno i toliko me umaralo da sam na kraju dana prije večernje 
molitve bio potpuno iscrpljen. Uvečer dosta kasno imao sam jako 
utješno viđenje. 

Veliki broj duša je uzlazio iz Čistilišta u puninu Božje ljubavi, bile 
su uzdignute u milost Bezgrešne Djevice Marije i ušle u Nebo. Činilo 
mi se da svaka duša koja je završila svoje čišćenje bude kao ucijeplje- 
na u milost Bezgrešne podignuta u njeno svjetlo ljubavi u kome je uve- 
dena u Nebesku Slavu. Vidio sam to kao jedno ostvarenje općeg 
Marijinog majčinstva koje se odnosi na svu njenu djecu. Kad neka 
duša ude u Nebo u njemu nastane velika radost, polet radosti koji 
izražava susret duše s njenim Bogom i koji se nakon susreta po 
Božjem milosrđu širi cijelim Rajem u koncentričnim krugovima. To 
viđenje me podsjećalo na susret izgubljenog sina i oca u Evanđelju. 

. BLAGDAN PRIKAZANJA 
BLAŽENE DJEVICE MARIJE U HRAMU 


Dok sam se molio za duše u Čistilištu razmišljajući o onome što sam 
vidio uoči blagdana moja duša je bila uzdignuta u kontemplaciju 
Majke Božje, koja se ukazala dušama u Čistilištu sa svojim 
Bezgrešnim Srcem. Vidio sam to majčinsko Srce kao zlatna vrata kroz 
koja su brojne osobe prolazile i ulazile i Srce Isusovo koje je Raj čiste 
ljubavi. Neke duše su na današnji blagdan bile oslobođene muka koje 
su do tada morale trpjeti. Vidio sam da su s jeden strane sveci iz Neba 
njima bacali kao ljestve od svjetla na koje su se oni hvatali kako bi bili 
uzdignuti iznad mjesta čišćenja, a da im mi na zemlji našim molitva- 
ma, žrtvama i zaslugama olakšavamo teret kako bi im bilo moguće 
penjati se po ljestvama i dostići blaženstvo izabranika. 

Vidio sam Presvetu Djevicu kako svome Božanskom Sinu prikazu- 
je sve duše oslobođene tog dana govoreći im na uho ili radije srcu: 
"Učinite sve što vam kaže." Duše su kliktale od radosti i bile sve 
prožete pitanjem. Isus pokaza njima svoje Presveto probodeno Srce te 
im reče: "Čitajte u ovom Srcu koje vas je toliko ljubilo što trebate čini- 
ti sada i kroz cijelu vječnost." 

Iz Isusova Srca je tekao slatki napitak kojim su svete duše bile poz- 
vane ugasiti svoju žeđ, pile su s radošću, zanosno u vanrednom kli- 
canju. Moj Anđeo čuvar mi tada reče: "Piju zauvijek velikim gutljaji- 
ma Čistu Volju Božje Ljubavi Presvetog Trojstva". Bio sam u neizre- 
civu zanosu gledajući ove divote, zatim svega nestade, a ja sam ostao 
u sabranosti i zahvaljivanju. 

DODATAK 


VIĐENJE RAZNIH NIVOA ČISTILIŠTA 


Mnogi mistici, koji su vidjeli Čistilište govore o njegovim raznim 
nivoima, pa tako i ovaj anonimni mistik. Opis viđenja Velikog i 
Srednjeg Čistilišta te Nebeskog Praga možete naći u prvom djelu 


(.... 


iz Čistilišta br. 1". 


VELIKO ISUSOVO OBEĆANJE ZA POMOĆ DUŠAMA U 
ČISTILIŠTU 
DANO SV. GERTRUDI VELIKOJ 


Sv. Gertruda, prozvana velika, rodila se 6. siječnja 1256. U svojoj 6 
godini bila je predana na odgoj kontemplativnim redovnicama cister- 
cićankama u Heltfi kod Eislebena. Kasnije je i stupila u taj red. Pod 
vodstvom sv. Mehtilde (sestre koja je primila objavu o Pobožnosti tri 
Zdravomarije) i njene sestre Gertrude iz Hackeborna koja joj je bila 
predstojnica, opatica, Gertruda je rasla na slavu Bogu i radost sestra- 
ma i očito duhovno napredovala kao ljiljan u zajednici, te se uskoro 
istakla u krepostima. U njenoj 26-toj godini ukazao joj se prvi puta 
Isus. Često puta u životu imala je viđenja Isusa, Njegove Majke Marije 
i drugih svetaca. Isus joj je u dušu utisnuo svojih pet Rana, objavio joj 
tajne ljubavi svoga Srca i po njegovu nadahnuću pisala je o ovim 
objavama knjigu, koju je sam Spasitelj nazvao “Poslanik Božje 
ljubavi". Sv. Gertruda je postala vjerovjesnicom štovanja Srca Isusova. 

Božanski Spasitelj je dao po sv.Gertrudi mnoga obećanja vezana uz 
štovanje Srca Isusova, pobožnost dušama u Čistilištu, pa i posebnu 
zaštitu svima onima koji će nju, Gertrudu zazivati i moliti u svome 
životu, pogotovo u času smrti. Svetica je umrla krajem 1302. godine 
uz nebesko pjevanje, okružena velikom četom anđela i svetaca. Crkva 

salvi spomendan sv. Gertrude 16. studenog. Sve svoje štovatelje ona je 
uvijek moćno zagovarala pred Božjim Prijestoljem. 

Isus je obećao sv. Gertrudi da će svaki puta kada se izmoli ova moli- 
tva, pa i ako se moli i više puta dnevno, osloboditi tisuću duša iz Čis- 
tilišta: 


Vječni Oče, prikazujem Ti Predragocjenu Krv Tvoga 
Božanskoga Sina Isusa Krista, sjedinjenu sa svim sve- 
tim Misama slavljenima danas širom svijeta, za sve 
svete duše u Čistilištu, za sve grešnike diljem svijeta, za 
grešnike u čitavoj Crkvi i za one u našim obiteljima. 


Amen! 

PredgOVOr.. a a Ea a dni ai sei a aš dij 
Stanje duša u Čistilištu ..................e.ooeaaoaacaaaaaaaaaaaaa ananasa 
Prakticiranje vjere u Čistilištu ..............-.ovvevaoeanacnasananasaavanaaaaa nana 
Prakticiranje nade u Čistilištu ..................oeaveaavaaaaaaaaaaaaaanavnaaaananaena 
Prakticiranje ljubavi u Čistilištu .................-..eaeavaasvnaacnaanaaaanaaavanasnaa 
Molitva duša u Čistilištu ....................cvcacaaaaaonanca nana anananaaanaansnanaaava 

Svijet molitve: 0 od e i dai dia e 

Sedmerostruki snop radosti i veselja ..................eeaeoana ananasa nana 
Crkvena liturgija nadoknade ................vooo noone 

U jedinstvu mističnoga tijela ...................e-avavaananoa ananasa nanosa nana 
Marija ZAagOVATA .:....1.00000ča orač iaai dadaas on adna snazi paača kada pana ašta aku 
Pokaznica Istine:;:...4 50 abe dead vina isao lkak ji 
Blagajnica i Djeliteljica milosti ...............0.00aonaa ovaa nnaaa nona vanno 
Požuriti trenutak SUSTEta ..........0.0000aana avokada aaa anna 
Ne budite znatiželjni ............-..ooooaaona nav nano naa nanaonannaaananaaaaaannana 
Osobe svake dobi i položaja ..........-oaaanononaanannkna nano nana ana nonannnanaa 
Duše koje pružaju rUk€ ...........00a0a avansno aaa kaa nno 
Trajanje i intenzitet Čistilišta .................-..aaeaaaacanaanavaaanaaaananaaaanaanaca 
Radost duša u Čistilištu ..............eeoaeeovennvnnavnonaanonannonnaanaanana anna anananena 
Duše iz Čistilišta nas ljube ................eaeaveaaaaaaaa na aaa aaa naaaava 
Stvoren od Milosrdne Ljubavi ............--.aaonnanaaana ananasa naina 
Pošebni'sud s ei e češ ot aded a dao Pope idi kejeite oh 
Svjetlo o stanju duša u Čistilištu ................-.eeavaovaeanananaaaaana savana 
U slatkoj Marijinoj blizini ................00ava anna 
Puni sino nade... kadet išo dado da padina tani 
Spašen sam, jer sam bio dobar ............vovvavavaa avansno aan 
Neka molitva bude sredstvo zajedništva ..............avavonvana naa aa no naana 
Moje su me milostinje spasile ..............0..anv aaa nana ananasa 
Presveta Djevica dolazi osloboditi duše iz Čistilišta ......................<- 
Ulazak u Nebo i molitva za svete duše u Čistilištu ...................<-.. 
Blagdan Prikazanja Blažene Djevice Marije u hramu ..................... 

DODATAK 


Viđenje raznih nivoa Čistilišta .............-..avaovavenaannanaaavanana vno naannaca 
Veliko Isusovo obećanje za pomoć dušama u Čistilištu 


dano sv. Gertrudi Velikoj 

